سەرۆک وەزیرانی عێراق خوازیاری چڕکردنەوەی هەوڵە هەواڵگرییەکان لەدژ داعش بوو - SAHAR KURDISH (Sorani)\nسەرۆک وەزیرانی عێراق خوازیاری چڕکردنەوەی هەوڵە هەواڵگرییەکان لەدژ داعش بوو\nJul 09, 2018 19:42 Asia/Tehran\nسەرۆک وەزیرانی عێراق خوازیاری پەرەی هەوڵە هەواڵگری و سەربازییەکان بوو بەمەبەستی قۆڵبەست کرانی تیرۆریستان لە پارێزگای دیالە.\nبەپێی راپۆری هەواڵدەریی فارس بەگێرانەوە لە ماڵپەڕی"دجلە"؛ حەیدەر عەبادی سەرۆک وەزیران و سەرکردایەتی گشتیی هێزە چەکدارەکانی عێراق ئەمڕۆ دووشەممە لەسەفەر بۆ پارێزگای دیالە وێڕای دیدار لەگەڵ فەرماندەرانی ئاسایشی لە بنکەی سەرکردایەتی ئەو پارێزگایە وتی: دەبێ هەوڵ و هەڵمەتی ورد وبەردەوام بکرێ لەدژ پاشماوەکانی گرووپی تاوانکاری داعش و مرۆڤ ڕفێن و ڕێگەیان پێ نەدرێ لەسازدران خۆبدزنەوە.\nلە حەوتی ژوولای ئۆپراسیۆنی سەربازیی بەرفراوانی هێزە هاوبەشە عێراقییەکان بۆ پاکتاوکردنی ناوچە ڕۆژهەڵاتییەکانی شاری دوزخورماتو و جاددەی"دیالی-کەرکووک" دەس پێ بووە.\nبەپێی ڕاپۆرێکی دیکە، ناوەندی ڕاگەیاندنی ئەرکانی سەرکردایەتی هاوبەشی عێراق هەواڵی کوژرانی بیست تیرۆریستی داعشی لە گوندی "بادوش" لەباکووری پارێزگای نەینەوای ڕاگەیاند و وتی: ئەو ئەرکانە توانیویەتی نۆ تونێلی ژێرزەوینی مین ڕێژکراو و ٧٥ مینی دەسکردی داعش لەو شارەو گوندەکانی «قریه السلام» ،«الدوانش» و«بدنه الکبیر» لەگەڵ پانزە مووشەکی کاتیوشا بدۆزێتەوەو پووچەڵیان بکاتەوە.\nلەهەمان کاتدا، حەشدی شەعبیی عێراق بەبڵاوکردنەوەی بەیاننامەیەک ، بێ ئاکامبوونی پەلاماری چوار کەسی خۆتەقێنەوەی داعش لەباکووری پارێزگای سەلاحەدین و کوژرانیانی ڕاگەیاند.\nقاسم موسلح لە فەرماندەرانی حەشدی شەعبی لەکەرت رۆژاوای پارێزگای ئەنباریش ڕایگەیاند: تۆپخانەی حەشدی شەعبی بەبۆردومانی ناوچەی سنووری ی"السوسە"ی سووریا توانی سەرکردەیەکی داعش لەگەڵ ژمارێکی دیکە لە تیرۆریستان بکوژن.


هاوڵاتییەکی شەنگال: بە گەڕانەوەمان بۆ شەنگال خاکەکەمان دەنەخشێنین – کوردی – RojNews.News\nهاوڵاتییەکی شەنگال: بە گەڕانەوەمان بۆ شەنگال خاکەکەمان دەنەخشێنین\n02/03/2020 - 7:00:28 pm\nچوؤرشەممە, 23 أغس 2017 – 13:10\nڕۆژنیوز – نەدیمە و سەلیم\nبەشێک لە هاوڵاتانی شەنگال پاش سێ ساڵ ئاوارەیی و دووربوون لە ئێزدخان، دەگەڕێنەوە سەر خاکی خۆیان و دەشڵێن بە گەڕانەوەیان ئێزدخان دەنەخشێنن.\nدەیان هەزار هاوڵاتی ئێزدی پاش هێرشی چەتەکانی داعش بۆسەر شەنگال ئاوارەبوون و ناچار بوون خاکی ئێزدخان بەجێبهێڵن، ژمارەیەک لەو هاوڵاتیانە کە لە کامپەکانی باشوری کوردستان جێگرببوون، دەگەڕێنەوە شەنگال، یەکێک لەو هاوڵاتیانە قسەی بۆ ئاژانسەکەمان کرد.\nحەسەن ئەلیاس، سەبارەت بە گەڕانەوەی بۆ شەنگال دەڵێت:”من و خێزانەکەم پاش فەرمانەکە ئاوارەی کامپەکانی باشوری کوردستان بووین، بۆ ماوەی سێ ساڵ لەوێ ماینەوە، لەوێ سەختیی زۆرمان بە سەرهات، چونکە دووربوون لە خاک ئازارێکی زۆر قورسە و تەحەمول ناکرێت”.\nئەلیاس بەم شێوەیە بەردەوامی بە قسەکانی دا:”زۆر خوشحاڵین کە جارێکی دیکە دەگەڕێینەوە سەر خاکی خۆمان، پێموایە مرۆڤەکان تەنیا لە سەر خاکی خۆیان دەپارێزرێن، بۆیەشە گەڕاوینەتەوە سەر خاکەکەمان، داواش لە هەموو ئەو هاوڵاتیانە ئێزدیانەی دەرەوەی ئێزدخان دەکەم کە ئەگەر بۆیان دەکرێت بگەڕێنەوە شەنگال”.\nحەسەن ئەلیاس لە کۆتاییدا وتی:”پێویستە هەموو هاوڵاتیانی ئێزدی بگەڕێنەوە سەر خاکی ئێزیدخان و بەم کارەیان هەوڵبدەن بۆ ئاوەدانکردنەوەی شەنگال و نەخشاندنی ئێزدخان”.\nبەشێک لە مامۆستایان داوای مۆڵەتی بێ مووچە دەکەن


مەسروور بارزانی: تاوەکو دۆخی کەرکووک ئاسایی نەکرێتەوە دان بە ھیچ سیستەم و میکانیزمێکدا نانێین\n2018-02-05 [05:41 AM]\nمەسروور بارزانی، راوێژکاری ئەنجوومەنی ئاسایشی ھەرێمی کوردستان و سەرۆکی بۆردی دامەزرێنەری دەزگای خێرخوازی بارزانی، لە پەراوێزی بەشداریکردن لە کۆنفرانسی دەزگاکەدا، بە میدیاکارانی رایگەیاند "کەرکووک شارێکی داگیر کراوە و پێشنیازی دابەشکردنی پۆستەکانی پارێزگاکە رەت دەکەینەوە."\nمەسروور بارزانی لە کۆنفرانسە ڕۆژنامەوانییەکەدا دەربارەی کێشەکانی نێوان ھەرێمی کوردستان و بەغدا گوتی: "حکوومەتی ھەرێمی کوردستان ئامادەی گفتوگۆیە و داوای جێبەجێکردنی مافە دەستوورییەکانی کورد دەکەین."\nھاوکات لە وەڵامی ئەوەدا کە ئایا پارتی بە نیازی ھاوپەیمانێتییە لەگەڵ لایەنە عێراقییەکان بۆ ھەڵبژاردنی داھاتووی عێراق، بەتایبەت لەگەڵ دەوڵەتی یاسا بە سەرۆکایەتیی نووری مالیکی، مەسروور بارزانی گوتی: "ھێشتا نازانم. ھەموو بژاردەکانمان کراوەن، ئێمە بایەخ بە ئەجێندای داھاتوو دەدەین، کە کێ لەگەڵمان دێتە پێشەوە بۆ جێبەجێکردنی مافە دەستوورییەکانی کورد، بەڵام تاوەکو ئێستا ھیچ بڕیارێک نەدراوە".\nمەسروور بارزانی سەبارەت بە رەوشی کەرکووک و دابەشکردنی پۆستەکان بە رێژەی ٣٢% لەنێوان پێکھاتەکانی کورد، عەرەب و تورکمان ڕایگەیاند: "ئێمە بەوە رازی نین، بەنیسبەت ئێمەوە کەرکووک شارێکی داگیرکراوە و تاوەکو دۆخی شارەکە ئاسایی نەکرێتەوە، دان بە ھیچ سیستەم و میکانیزمێکدا نانێین، کە بۆ بەڕێوەبردنی پێشنیاز بکرێت".\nمەسروور بارزانی، سەرۆکی بۆردی دامەزرێنەرانی دەزگای خێرخوازی بارزانی لە میانی بەشداریکردنی لە بەڕێوەچوونی یەکەم کۆنفرانسی دەزگای خێرخوازی بارزانی لە ھەولێر، وتارێکی پێشکەش کرد و رایگەیاند، دەزگای خێرخوازی بارزانی ماڵێکە بۆ ھەمووان و بەردەوام دەبێت لە ھاوکاریکردنی ئاوارە و لێقەوان.\nداوایشی لە لایەنە پەیوەندیدارەکان کرد، کە ئاسانکاری بکەن، بۆ ئەوەی دەزگای خێرخوازی بارزانی، بتوانێت ھاوکاریی بگەیەنێتە خەڵکی سڤیلی عەفرین.\nدەقی وتەی مەسروور بارزانی، سەرۆکی بۆردی دامەزرێنەرانی دەزگای خێرخوازیی بارزانی:\nھەمووتان زۆر بەخێر بێن بۆ کۆنفرانسی ساڵانەی دەزگای خێرخوازیی بارزانی.\nدەزگای خێرخوازیی بارزانی خاوەن فەلسەفەیەکە کە لە فەرموودەیەکی بارزانی سەرچاوەی گرتووە کە دەفەرمووێ (شانازییە بۆ مرۆڤ خزمەتکاری میللەتی خۆی بێت)، ئەو لە ھەموو تەمەنیدا ھەوڵی دا خزمەت بە گەلەکەی و مرۆڤایەتی بکات.\nدواتر ھەستمان بەوە کرد کە ئەرکمانە درێژەپێدەری ڕێبازی ئەو مرۆڤە مەزنە بین و دەزگایەک بە ناوی بارزانی نەمر کە شایستەی ناوی جەنابی بارزانی بێت، دابمەزرێنین، ھەر ئەمەش بووە بە وتار کە لە ژێر فەرمانی جەنابی سەرۆک بارزانی، لە ساڵی ٢٠٠٥ دەزگای خێرخوازیی بارزانیمان دامەزراند، بەو ھیوایەی ببێت بە ماڵێک بۆ ھەموو ئەو کەسانەی کە پێویستییان بە یارمەتی ھەیە.\nمرۆڤ ئەو کاتە دەتوانێت ھەست بە ئارامی و ئاسوودەیی بکات کە ھیچ مرۆڤێکی دیکە لە دەردی نەبوونی و ھەژاری نەناڵێنێت. دەزگای خێرخوازیی بارزانی باوەشی بۆ ھەموو ئەو کەسانە کردۆتەوە کە لە ترسی تیرۆر و ھەڕەشەی کوشتن شوێنەکانی خۆیان جێھێشتووە و ڕوویان لە کوردستان کردووە. لە دەردی بێدادی و بێخزمەتیی شار و شارۆچکە و دێھاتەکانی خۆیان جێھێشتووە و ھاتوونەتە کوردستان، لە نەبونی ئازادی ڕوویان لە کوردستان کرد تاوەکوو بە ئازادی بژین.\nلەژێر فشاری زوڵم و ستەم ڕایانکرد و کوردستانیان کردە پەناگەیەک، بۆیە دەزگای خێرخوازیی بارزانی باوەشی بۆ ھەموو ئەو ئاوارە و پەنابەرانە و لێقەوماوانە کراوەیە.\nدەزگاکە بە ھانای ھەموو ئەوانەوە دەچێت کە پێویستییان بە بەسەرکردنەوە ھەیە، بەبێ ئەوەی جیاوازی لە ئایین و ئاینزا و نەتەوە یان بیروبۆچوونی سیاسیی ھیچ کەسێکدا بکات.\nپێمانوایە ئەو ئەرکەی دەزگای خێرخوازیی بارزانی گرتوویەتیە سەر شان، ئەرکێکی ئایینی، ئەخلاقی و نیشتمانییە. لە مێژووی دروستبوونی ئەم دەزگایە تاوەکوو ئێستا، دەمەوێ ئاماژە بە چەند خاڵێک بدەم:\nبەداخەوە دوای ئەو ھێرشە دڕندانەی داعش بۆ سەر عێراق و دواتر ھەرێمی کوردستان. خوشک و برا ئێزدییەکانمان بوونە قوربانییەکی ھەرە گەورەی ئەم کردەوە تیرۆریستییە. ھەر لە ڕۆژی یەکەمەوە دەزگای خێرخوازیی بارزانی ھەولی دا ئەوەی لە توانایدا بێت، بیکات و لەو کاتەی لە شنگال گەمارۆ درابوون، توانی خۆی بگاتە شاخی شنگال و ھاوکارییان بکات و بەردەوامیش چ لەوێ و چ دوای ڕزگارکردنی شنگال یان ئەو خوشک و برا ئێزدییانەی لە کەمپەکاندا بوون، لە خزمەتیاندا بێت.\nئەوەی بە داتا ھەیە، لە ساڵی ٢٠١٤ەوە لە ماوەیەکی زۆر کورتدا، بە ھاوکاریی ڕێکخراوی (دەبلیو ئێف پی)، ٩٨٠٠ ژەمە خواردن لەو سەردەمە ڕۆژانە ئامادە کرابوون.\nجگە لەوە، ھەموو ئەو ئاوارانەی لە مووسڵ و ناوچەکانی دیکە ھاتبوون، دەزگای خێرخوازیی بارزانی ھاوکاری کردوون و بە ئەرکی زانیوە.\nخوشک و برا ئێزدییەکان کە ھەڕەشەیان لەسەر بوو، ڕوویان لە ماڵی خۆیان کرد و ھاتنەوە کوردستان، دیسان دەزگای خێرخوازیی بارزانی ھاوکاری کردن. ئەو ھاوکاریکردنەی دەزگاکە لەگەڵ خوشک و برا کریستیانەکان، وایکرد ڤاتیکان بە فەرمی سوپاسی دەزگای خێرخوازیی بارزانی بکات.\nئێمە ئەوە بە منەت نازانین، بەڵکوو پێمانوایە ئەرکی ھەر ھاووڵاتییەکە کە خزمەت بە خوشک و برا و ھاونیشتمانییانی خۆی بکات.\nدواتر کارەساتی خیانەتی ١٦ی ئۆکتۆبەریش کە خەڵکێکی زۆر ئاوارە بوون، دەزگای خێرخوازیی بارزانی دەرگای کردەوە و بە ھانای ئەو ئاوارانە چوو کە ھاتبوون لە ناوچەکانی دیکە نیشتەجێ ببوون.\nئەمە ھاوکات بوو لەگەڵ ئەو بوومەلەرزەیەی کە لە ھەرێمی کوردستان و لەو دیویش لە سەرپێڵی زەھاو و کرماشان ڕوویدابوو، دەزگای خێرخوازی لە سنووری ھەرێمی کوردستاندا ھاوکاریی خۆی گەیاندە لێقەوماوان، داواشی کرد ڕێگەی پێ بدرێت ھاوکاری بگەیەندرێت بە ناوچەکانی ڕۆژھەڵاتی کوردستان، بەڵام بەداخەوە ڕێگەی پێ نەدرا.\nخزمەتێکی دیکە ھەیە بە ناوی (بێنازان) کە دەزگای خێرخوازیی بارزانی دەستی پێکردووە بۆ ئەو ئازیزانەی بێنازن و پێویستییان بە کەسێک ھەیە کە ئاوریان لێ بداتەوە، لێرەوە سوپاسی ئیمارات، کوێت و شانشینی سعوودیە دەکەین کە بە ڕێگەی کونسوڵ و ڕێکخراوە خێرخوازییەکانیانەوە ھاوبەش و شەریک و بەخشەر بوون بۆ سەرخستنی ئەم پڕۆژەیە و لە خزمەتی ئەم بێنازانەدا بوون.\nجگە لەمانە، دەزگاکە وەک ئەرکێکی زانیوە کە لە خزمەتی ھەموو ئەو مندالانەی شەھیدە سەربەرزەکانماندا بێت کە ئەگەر پێویستییان بە ھاوکاری ھەبووبێت، دەزگاکە لە خزمەتیاندا بووە.\nھەرچەندە ئێستا چەندین کەمپ لە کوردستاندا ھەن کە بە داخەوە لە ئەنجامی سیاسەتێکی شکستخواردووی سیاسی و ئیداری و ئەمنی، وایکرد ئەم خەڵکە ڕوو لە کوردستان بکەن، چاوەڕێی ئەوەمان دەکرد حکوومەتی عێراق خاوەندارێتیی ئەم کەمپانە بکات، بەڵام کە نەھاتن، ئەمە ئەرکی دەزگای خێرخوازیی بارزانی و دەزگاکانی دیکە و حکوومەتی ھەرێمی کوردستانیان قورستر کرد و دەزگای خێرخوازیی بارزانی پێشەنگ بووە و ١٤ کەمپ ئەرکی بەڕێوەبردنی بە دەزگاکە سپێردراوە.\nجگە لەوەی ٢٢ ناوەندی پیشەیی لەلایەن دەزگاکەوە کراوەتەوە بۆ ئەوەی نەک تەنیا ھاوکاری بە خەڵکی بگەیەندرێت، بەڵکوو ھاوکاریی خەڵک بکرێت تاوەکوو فێری پیشەی نوێ ببن.\nساڵانە ٤٥ ھەزار قوتابیی ھەژار و کەمدەرامەت، لەلایەن دەزگای خێرخوازیی بارزانییەوە کەرەسەتەی خوێندنیان بۆ دابین دەکرێ و ھاوکاری دەکرێن. دەزگا تەنیا لە ھەرێمی کوردستان کاری نەکردووە، ھەولی داوە ببێت بە دەزگایەکی نێودەوڵەتی. لە ھەر شوێنێک مرۆڤایەتی پێویستی پێ بووبێت، ھەوڵمان داوە دەزگاکە ڕۆڵی تێدا بگێڕێت، بۆ ئەوەی ھەستی جوانی خەڵکی کوردستان نیشان بدات کە تەنیا چاوی لەوە نییە ھاوکاری بکرێت، بەڵکوو چاوی لەوەیە کە ھەمیشە بە بەخشندەیی خۆی، بتوانێت ھاوکاری بە خەڵکی لێقەوماو بگەیەنێت.\nئەو بوومەلەرزەیەی لە شاری وان ڕووی دا، دەزگای بارزانی توانی ٤٠٠ خانووی پێشتر درووستکراو بۆ ئەوێ ببات و یارمەتیی خەڵکی ئەوێ بدات. دواتر لە شارەکانی (ئورفە، کۆبانێ، قامیشلۆ، جەزیرە، لە باشووری عێراق و چەندین شوێن)دا دەزگاکە ھاوکاریی لێقەوماوانی کردووە.\nئێستا داوا لە ھەموو لایەنە پەیوەندیدارەکان دەکەین، ھاوکاری بکەن کە ئەو ھاوکارییەی پێویستە بە خەڵکی سڤیلی عەفرین بگەیەنن.\nھەروەھا لە سڕبیاش دەزگای خێرخوازیی بارزانی توانیویەتی ھاوکاری بگەیەنێت.\nلێرەوە من دەستخۆشی لە دەزگای خێرخوازیی بارزانی دەکەم کە زۆر پرۆفیشناڵانە توانیویانە کار بکەن و وەک ڕێکخراوێک لە نەتەوە یەکگرتووەکان وەربگیرێن کە ئەوەش دانپێدانانێکە بۆ ھەمو ئەو کارانەی دەزگاکە توانیویەتی بیکات.\nسوپاسی بەڕێوەبەر و ھەموو ئەو کەسانە دەکەم کە لە دەزگاکەدا کاریان کردووە، ھەروەھا سوپاسی سەرجەم ئەو بەخشەرانە دەکەم کە لە ڕێگەی دەزگای خێرخوازیی بارزانی خزمەتیان بە خەڵک و لێقەوماوان و ئەو ئازیزانە بکەن کە پێویستییان بە یارمەتی ھەیە.\nژمارەیەکی زۆر بەخشەر ھەن کە بەردەوام ھاوکاری دەکەن بۆ یارمەتیدانی خەڵک. سوپاسی نەتەوە یەکگرتووەکان دەکەین، ھەروەھا سوپاسی ئیمارات و کوێت و سعوودیە دەکەین کە بە تایبەتی ھاوکاریی دەزگاکەیان کردووە.\nسوپاسی ھەموو ئەو کەسانەش دەکەین کە ھاوکارییان کردووە لە کەمپەکاندا بۆ دابەشکردنی کەلوپەل.\nجارێکی دیکە دەستخۆشی لە ھەمووان دەکەم و بەخێرھاتنی ھەمووتان دەکەم.\nداواش لە حکوومەتی ھەرێمی کوردستان و لایەنە پەیوەندیدارەکان دەکەم، ئەو بەخشەرانەی ئامادەن ھاوکاری بە خەڵکی لێقەوماو بگەیەنن، بەڵکوو وەکوو وڵاتانی پێشکەوتوو، بە یاسایەک ھاندەری بابەتی خۆبەخشی بکرێت و کارە بەخشینەکانیان وەک بەشێک لە باجەکانیان ھەژمار بکرێت.\nھیوادارین چیتر دەزگا پێویستی بە ھاوکاریکردنی خەڵک نەبێت، بۆ ئەوەی چیتر خەڵک لێی نەقەومێت و ھەژار نەبێت، ئەوکاتە دەزگاکەش دەتوانێت بەرنامەی پێشکەوتووتر ئامادە بکات، تاوەکوو یارمەتیی خەڵک بدات بۆ ئەوەی خۆیان بەرھەمیان ھەبێت و کارەکانیان پێش بخەن، ئەمە بە تەنیا بە دەزگایەک ناکرێت، بەڵام دەزگای خێرخوازیی بارزانی پێشەنگ دەبێت.\nسوپاسی بێپایانی جەنابی سەرۆک دەکەین کە بەردەوام ھاوکار و پشتیوانمان دەبێت و لەژێر فەرمانی جەنابی سەرۆک، ئێمە درێژەپێدەری ئەم ڕێبازە دەبین."\nئەم هەواڵە 1906جار خوێندراوەتەوە


پارتی و ئێكه‌تی دێ ب سه‌رپه‌رشتییا بارزانی كۆمبن – كوردى پۆست\nوار میدیا\tپارتی و ئێكه‌تی دێ ب سه‌رپه‌رشتییا بارزانی كۆمبن\t19/06/2017 kurdipostgroupلێدوانێک بنووسە\theval hidayet\nپارتی دیمۆكراتی كوردستان و ئێكه‌تییا نشتیمانی، ئه‌ڤ شه‌ڤه دێ ب سه‌رپه‌رشتییا بارزانی كۆمبن و داوی هه‌لویستێ ئێكه‌تیێ ل دۆر كاراكرنا په‌رله‌مانی و پرسا ریفراندۆمێ گۆتوبێژكه‌ن.\nل گۆری زانیاریێن وار، ئه‌ڤ شه‌ڤه ل هه‌ولێرێ، هه‌ردو مه‌كته‌بێن سیاسی یێن پارتی دیمۆكراتی كوردستان و ئێكه‌تییا نشتیمانی، دێ ب سه‌رپه‌رشتییا مه‌سعوود بارزانی سه‌رۆكێ هه‌رێما كوردستانێ، دوور ژ چاڤێن راگه‌هاندنێ كۆمبن و باس ل ئه‌نجامێن كۆمبوونا دوهی یا جڤاتا سه‌ركردایه‌تییا ئێكه‌تیێ و داوی هه‌لویستێ وێ حزبێ ل دۆر كاراكرنا په‌رله‌مانی و پرسا ریفراندۆمێ كه‌ن.\nئه‌ڤه د ده‌مه‌كی دایه كو ل هه‌فتییا بووری، مه‌كته‌بێن سیاسی یێن پارتی و ئێكه‌تی كۆمببوون و هه‌ردو ئالی ل سه‌ر كاراكرنا په‌ڕله‌مانی ب سه‌رۆكایه‌تییا نها و ڤه‌گه‌ڕیانا تیما حكومی یا گۆڕانێ بۆ سه‌ر كارێن خوه رێككه‌ڤتبوون، لێ ته‌ڤگه‌را گۆڕان، ئه‌و پێشنیاز ره‌تكربوو.\nThe post پارتی و ئێكه‌تی دێ ب سه‌رپه‌رشتییا بارزانی كۆمبن appeared first on وارمیدیا.\nدرێژه‌ی بابه‌ت http://waarmedia.com/%d9%be%d8%a7%d8%b1%d8%aa%db%8c-%d9%88-%d8%a6%db%8e%d9%83%d9%87%e2%80%8c%d8%aa%db%8c-%d8%af%db%8e-%d8%a8-%d8%b3%d9%87%e2%80%8c%d8%b1%d9%be%d9%87%e2%80%8c%d8%b1%d8%b4%d8%aa%db%8c%db%8c%d8%a7-%d8%a8/\nپارتی و ئێكه‌تی دێ ب سه‌رپه‌رشتییا بارزانی كۆمبن\tڕێدۆزیی بابەت\nبابه‌تی پێشووبەم چەند ڕێگەیە بە ئاسانی پارێزگاری لە پاک و خاوێنی ددانەکانت بکەبابه‌تی داهاتووقسەکانی بەرێز دوکتور مەولەوی جەراحی مەغز و ئەعساب سەبارەت به نەخۆشییەکانی سیستێمی ئەعسابی مەرکەزی وه‌ڵامدانه‌وه هەڵوەشاندنەوەی وەڵام\tEnter your comment here...


قادر عەزیز: هیچ بڕیارێک بۆ دواخستنی کۆنگرە لەئارادا نییە\nئەمرۆ قادر عەزیز ئەندامی مەکتەبی سیاسی یەکێتی لەگەڵ کۆمەڵێک کادری ئەو حزبە کۆبویەوە و رایگەیاند، هیچ بڕیارێک بۆ ئەنجامنەدانی کۆنگرە نیە.\nلە کۆبوونەوکەدا قادر عەزیز دەربارەی دۆخی هەرێمی کوردستان و عێراق رایگەیاند،" ناوچەکە و عیراق لە قۆناغێکی گرنگ وچارەنوسسازدایە و پێویستە کورد یەکڕیز و تەبا بێت بۆ هەموو ئەگەر و پێشهاتەکان خۆی ئامادە بکات".\nقادر عەزیز ئاماژەی بەوەشکرد،" لە ئێستادا لە بەردەم قۆناغێکی گرنگ و چارەنوسسازی حزبەکەمانداین کە بەستنی کۆنگرەی چوارەمی یەکێتیە کەبە گیانێکی هەڤاڵانە و ئیرادەیەکی هاوبەشەوە بچینە کۆنگرە و بتوانین بەشێکی زۆری کێشەکانی یەکێتی تێدا چارەسەر بکەین".\nئەوەشی خستەڕوو،" کۆنگرەی زەرورەتێکە بۆ ژیانی حزبی و رێکخراوەی هەمووی حزبێک بە تایبەتی یەکێتی کە خاوەنی مێژوویەکی پرشنگدارە و پێگەو پاییەی لە کوردستان و عیراق و ناوچەکە هەیە، پێویستە کۆنگرە وەڵامی خواست و داواکارییەکانی ئەندام و کادیر و جەماوەری یەکێتی بداتەوە و بە هەموومانەوە یەکێتی بەهێز بکەینەوە لەحکومڕانی و بەرێوەبردنی حکومەتی هەرێمدا رەنگبداتەوە و هاوسەنگی سیاسی لە کوردستان راست بکەینەوە".\nلەکۆتایشدا لەبارەی هەندێک هەواڵی بێبنەماو هەڵمەتە چەواشەکارییەکانیشەوە جەختی لەوەکردەوە،" هیچ بڕیارێک بۆئەنجام نەدانی کۆنگرە نیە ، لەماوەى رابردوداشدا چەندین دەنگۆ و هەواڵی چەواشەکار و بێ بنەما لەسەر یەکێتی و کۆنگرە بڵاوکراوەتەوە بەڵام ئیرادەی بەهێزی یەکێتیەکان هەموو پیلانەکان پوچەڵ دەکەنەوە و دۆست و نەیارەکانمان بە کۆنگرەیەکی سەرکەوتوو سەرسام دەکەین".


لەسەر ڕاسپاردەی د.یوسف گۆران وەزیری خوێندنی باڵا و توێژینەوەی زانستی، بڕیاردرا وەک ساڵانی پێشوو سەرجەم خوێندکاری کەرکوک و ناوچە دابڕێندراوەکان لە زانکۆکانی ھەرێمی کوردستان وەربگیرێن.\nعەباس ئەکرەم وتەبێژی وەزارەتی خوێندنی باڵا و توێژینەوەی زانستی لە لێدوانێکدا رایگەیاند: ماوەی چەند ساڵێکە وەزارەتەکەمان لەسەر ڕاسپاردەی وەزیری خوێندنی باڵا و توێژینەوەی زانستی کارئاسانی تەواوی کردوە بۆ وەرگرتنی خوێندکارانی کەرکوک و ناوچە دابڕێندراوەکان، بەتایبەت ئەو خوێندکارانەی لە خوێندنگە کوردییەکان دەخوێنن بۆ وەرگرتنیان لە زانکۆ و پەیمانگەکانی ھەرێم.\nوتەبێژی وەزارەتی خوێندنی باڵا و توێژینەوەی زانستی وتیشی: بۆ ئەم ساڵی خوێندنی (٢٠١٨-٢١٠٩) وەزارەتەکەمان بڕیاریداوە لەسەر وەرگرتنی سەرجەم خوێندکارانی شاری کەرکوک و ناوچە دابڕێندراوەکان لەزانکۆ و پەیمانگەکانی ھەرێمی کوردستان بەھەمان کۆنمرەی وەرگیراوی خوێندکارانی ھەرێم بۆ ساڵی خوێدنی (٢٠١٨-٢٠١٩).\nعەباس ئەکرەم راشیگەیاند کەرکوک و ناوچە دابراوەکانی لە کوردستان شایستەی خزمەتن لە ھەموو بوارێکەوە بەتایبەتی لە بواری پەروەردە و خوێندنی باڵا، بەم شێوەیەش بۆ یەکەم جار لە مێژوی ناوچەکە توانرا دەرچوانی خوێندنی کوردی ھەمان مافی دەرچوانی ھەرێمیان ھەبێت و، بە ھەمان مەرج لە زانکۆکانی ھەرێم وەربگیرێن، بەوەش توانرا کێشەی وەرگرتنی خوێندکارانی کەرکوک و ناوچە دابڕاوەکان لە زانکۆکانی ھەرێم بە یەکجاری چارەسەر بکرێت،\nھەروەک وتیشی لەکابینەی ھەشتەمی حکومەتی ھەرێمی کوردستان وەزارەتی خوێندنی باڵا و توێژینەوەی زانستی تا ئێستا نزیکەی (٥٠٠٠) پێنج ھەزار خوێندکاری ناوچە دابڕاوەکانی لە زانکۆ و پەیمانگەکانی ھەرێم وەرگرتووە، کە ئەمەش وای کرد ببێتە ھاندانێک بۆ خانەوادە کوردەکانی کەرکوک تا منداڵانی خۆیان بۆ خوێندنی کوردی بنێرن و خوێندنی کوردی لەو ناوچانە بەردەوامی پێبدرێت.\n7/16/2018 2:42:54 PM


جوله‌كه‌یه‌كی هه‌ڵه‌بجه‌ی له ئیسرائیله‌وه ده‌گه‌ڕێته‌وه: ته‌مه‌نم 6 ساڵ بوو كۆچمان كرد\nهەواڵ / ڕاپۆرت :: 11/01/2019 :: 9967 جار بینراوە\nدادگاییكردنى كۆمپانیاكانى فرۆشتنى چه‌كى كیمیایى دواخرا\nخوێن بۆ توشبووانى تالاسیما له بانكى خوێنى سلێمانى كه‌مبووه‌ته‌وه\nگەڕەكی جولەكانی هەڵەبجە كە تاساڵی 1948 ژمارەیەك لە جووه‌كانی تێدا ژیاوە، تا ئێستاش ئاسەواری خانووەكانیان ماوە، به‌ڵام ئەو مێژووەی شاره‌كه مەترسی لەناوچوونی لەسەرە، جوله‌كه‌یه‌كی شاره‌كه‌ش كه سه‌ردانی هه‌ڵه‌بجه‌ی كردووه، ده‌ڵێت :"ته‌مه‌نم نزیكه‌ی شه‌ش ساڵ بوو كۆچمان كرد".\nلە ساڵانی 1800 بەدواوە بەشێك لە جوولەكان لە شاری هەڵەبجە نیشتەجێ دەبن و لەوێ گەڕەكێك بەناوی گەڕەكی جولەكان دروستدەكرێت، بەڵام لە دوای ساڵی 1948وە لەسەر فەرمانی حكومەتی ئیسرائیل كوردستان به‌جێدەهێڵن.\nشاوڵ ئەلیزار، یەكێك لە جووه‌كانی لەدایكبووی هەڵەبجە، دوای تێپەڕبوونی 65 ساڵ سەردانی هەڵەبجەی كردەوە، ئه‌و بۆ دواڕۆژ باسی له‌وه‌كرد :"ئەوكات تەمەنی نزیكەی شەش ساڵ بووە كە لە كۆتا وەجبەی كۆچی جووەكانی كوردستان لە ساڵی 1953 لە هەڵەبجەوە لەگەڵ خانەوادەكەی بۆ ئیسرائیل كۆچیان كردووە، بۆیە ئێستا هیچ بیرەوەرییەكی ئەوتۆی لەبیرنەماوە لەسەر شوێنی نیشتەجێبوونیان لە شاری هەڵەبجە، بەڵام دەزانم كە ئێمەش پێكهاته‌یەكی گرنگی ئەم شارەبووین لە رابردوودا".\nشاوڵ ئەلیزار، ئێستا دانیشتووی شارۆچكەی (ئەشكیلۆن)ـە، كە دەكەوێتە 50 كیلۆمەتر لە باشوری تەلئەبیب و 13 كیلۆمەتر لە باكوری سنوری كەرتی غەزە لە ئیسرائیل، ناوبراو ئێستا كتێبێكی یاداشتی لەسەر ژیان و یادەوەرییەكانی خۆی نوسیوە لە سەردەمی منداڵییەوە و هەتا ئێستای تێدا باسكردووە، كە سەرەتا بەزمانی عیبری نوسیویەتی، پاشان دەیكات بە زمانی ئینگلیزی.\nحەكیم مەلا ساڵح، یەكێك لە نوسەرانی هەڵەبجە و شارەزا لە مێژووی ئه‌و شاره، بە دواڕۆژی دەڵێت :"مێژووی هاتنی جولەكەكان بۆ هەڵەبجە دەگەڕێتەوە بۆ ساڵی 1800 بەدواوە كە گەڕەكی جولەكان دروستدەكەن، دوای ئەوانیش بەگزادەكانی جاف دێنە هەڵەبجە و گەڕەكی پاشا دروست دەكەن، لەمەوە جۆرێك لە پێكەوەژیانی ئاشتیانەی ئایینە جیاوازەكان لە هەڵەبجە پەیڕەودەكرێت، خەڵكی هەڵەبجەش مامەڵەیەكی باشیان لەگەڵ جولەكەكاندا كردووە".\nئاماژە بەوەشده‌كات :"جولەكەكانیش هاوشێوەی دینەكانی تر كتێبی ئایینی تایبەت بەخۆیان هەبووە، (مالوم) بەڕێوەبەری ئایینی جولەكەكان بووە كە لە بری ناوی (مەلا)ی موسڵمانەكان بەكارهێنراوە، هەروەها جولەكەكان خاوەن دوكان و بازاڕی تایبەت بەخۆیان بوون لەهەڵەبجە، پەیوەندییەكی كۆمەڵایەتی زۆر پتەویان لەگەڵ موسڵمانەكاندا هەبوو تا ڕادەی ژن و ژنخوازیش، تا ئێستاش لێرەولەوێ نەوەی جولەكەكان لەهەڵەبجە ماون، بەڵام موسڵمان بوون و لەسەر دینی جولەكە نەماون".\nئەو نوسەرە ده‌گێڕێته‌وه :"شێوەی تەلارسازی و دروستكردنی خانووی جولەكەكان جیاواز بووە لەخەڵكی هەڵەبجە و ئەوان وەستای تایبەت بەخۆیان هەبوو كە پێیاندەوت (وەستاباشی)، هەروەها لەدروستكردنی خانووەكانیاندا خشتیان بەكارهێناوە كە تا ئێستاش ئاسەواری ئەو خشتانە لەگەڕەكی جولەكان ماوەتەوە، ئەوە سەرەڕای ئەوەی شێوەی دانانی پەنجەرە و دەرگاكانیان بە شێوەی بازنەیی دروستكردووە، بەڵام لەدوای كیمیابارانی هەڵەبجە وێرانییەكی زۆر بەسەر هەڵەبجەدا هات و گەڕەكی جولەكانیش بەتەواوەتی تێكچوو".\nحەكیم مەلا ساڵح، ئەوەشی وت :"ئەو ناوانەی كە جولەكەكان بۆ منداڵ و نەوەكانیان هەڵیاندەبژاردن لە زمانی عیبری جولەكەكانەوە نزیكبوون، وەك (شەولام) كە یەكێك بووە لە ژنە دیارەكانی جولەكە و لەو سەردەمەدا لەبازاڕی هەڵەبجە دوكانداری كردووە، بەڵام لە دوای ساڵی 1948 بەدواوە لەسەر فەرمانی حكومەتی ئیسرائیل جولەكەكان هەڵەبجەیان بەجێهێشت و زۆربەیان خانووەكانیان فرۆشت بە موسڵمانەكان".\nمه‌لا ساڵح باس له‌وه‌شده‌كات:"ئەوەی كە ئێستا ماوەتەوە بە تەواوی مەترسی لەناوچوونی لەسەرە، چونكە ئەو گەڕەكه بووه‌تە بەشێك لە مێژووی هەڵەبجە و دەبێت پارێزگاری لێبكرێت".\nهاوكات كۆچەر میرزا، شوێنەوارناس و نوسەر لە بواری مێژووی كەسایەتییەكانی هەڵەبجە، ده‌ڵێت :"پاراستنی گەڕەكی جولەكان لە مەترسی لەناوچونی یەكجارەكی، ئەركی هەموو تاكێكە، چونكە سەرەڕای ئەوەی بووه‌تە بەشێكی گرنگ لە مێژووی ئەم شارە لەهەمانكاتیشدا لایەنە پەیوەندیدارەكان بە پاراستنی و دووبارە نۆژەنكردنەوەی دەتوانن بیكەنە سەرچاوەیەكی دارایی گرنگ بۆ راكێشانی گەشتیاران، هاوكات دەتوانرێت بكرێتە شوێنێكی زۆر گونجاو بە بەرهەمهێنانی فیلمسازی، بەڵام بەداخەوە تائێستا بیر لەمانە نەكراوەتەوە".\nئاماژەی بەوەشكرد :"ئەو خانوانەی لە گەڕەكی جولەكان ماون چەندین تایبەتمەندی هونەری بیناسازییان پێوەدیارە و نمونەیەكی خانوو و بیناسازی و شارنشینی سەدەی رابردووی شارەكەمان بۆ دەخەنەڕوو، بۆیە ئەركی لایەنی پەیوەندیداره ئاوڕیك لە خانووە كەلتوورییەكانی گەڕەكی جولەكان بداتەوە و لەفەوتان بیانپاریزێت".\nلای خۆیەوە كوێستان ئەكرەم، سەرۆكی شارەوانی هەڵەبجە ئەوەی بۆ دواڕۆژ خستەڕوو :"بەدڵنیاییەوە خەمی پاراستنی گەڕەكی جولەكەكان خەمی لە پێشینەمانە و هەموو هەوڵێمان خستووەتە گەڕ بۆ ئەوەی ئەو مێژووە گرنگە لە مەترسی لەناوچوون بپارێزین، بەڵام هاتنی قەیرانی دارایی و نەبوونی بودجە گرفتی زۆری بۆ دروستكردوین، بە تایبەت لەڕووی نۆژەننەكردنەوەی گەڕەكەكە".\nسەرۆكی شارەوانی هەڵەبجە ده‌شڵێت :"ماوەی چەند رۆژێكە تیمەكانی شارەوانیمان هەڵمەتێكی خاوێنكردنەوەی گەڕەكی جولەكانیان دەستپێكردووە، بە تایبەت ئەو خانووانەی كە پێشتر جولەلەكەكانی تیادا ژیاوە و ئێستا بوونەتە كەلاوە، بۆیە پلانمان هەیە لەدوای پێكهێنانی كابینەی نوێی حكومەت، داواكاری ئاراستەی لایەنی پەیوەندیدار بكەین بۆ پاراستنی گەڕەكی جولەكان لە مەترسی لەناوچوون".\n"کەرتی پیشەسازی خۆراک لەکوردستان لە ئاستی پێویستدا نییە"


سه‌رۆكی ئیتالیا ته‌قینه‌وه‌یه‌ی به‌رده‌م بنكه‌ی له‌شكری ووڵاته‌كه‌ی له شاری ناسریه به كارێكی دزێوی تیرۆریزم ناوزه‌د كرد - 2003-11-12\nی مانگی یازده ١٢, ٢٠٠٣\nسه‌رۆكی ئیتالیا Carlo Azeglio Ciampi ئه‌م ته‌قینه‌وه‌یه‌ی به‌رده‌م بنكه‌ی له‌شكری ئیتالیا له شاری ناسریه به كارێكی دزێوی تیرۆریزم ناوزه‌د كرد و گویه‌تی ئه‌و سه‌ربازانه‌ی كوژراون ئه‌ركی خۆیان به‌جێ ده‌گه‌یاند له یارمه‌تی دانی عێراقیه‌كان بۆ هێنانه‌وه كایه‌ی ئاشتی و ئاسایشی و باری یاسایی.\nئه‌مڕۆ چوارشه‌ممه به‌ماوه‌یه‌كی كه‌م به‌رله نیوڕۆ به كاتی عێراق له هێرشێكی خۆكوژیدا لۆریه‌ك یان كامیۆنێك له‌به‌ر ده‌م بنكه‌ی له‌شكری ئیتالیادا له ناسریه ته‌قیوه‌ته‌وه.\nكاربه‌ده‌ستان ده‌ڵێن له‌وانه‌یه ژماره‌ی كوژراوه‌كان ڕوو له زیاد بوون هه‌بن له ژێر دارو په‌ردوی بنكه‌كه‌دا مابنه‌وه. زانیاری ته‌واویش كه‌مه چونكه په‌یوه‌ندی كردن كارێكی ئاسان نی یه. ئه‌و ژماره سه‌ربازه ئیتالیه‌ی ئه‌مڕۆ كوژراون یه‌كه‌م جاره له‌و هێزه له‌شكریه‌ی ئیتالیا ڕووبدات كه له هێزی فره نه‌ته‌وه‌ییدا له ژێر سه‌ركردایه‌تی ووڵاته یه‌كگرتوه‌كانی ئه‌مریكا دایه.\nسیلڤیۆ بیرلوسكۆنی سه‌ره‌ك وه‌زیری ئیتالیا گوتویه ئه‌م هێرشه نابێته مایه‌ی ڕێگه‌گرتن له سوربوونی ئیتالیا بۆ به‌رده‌وام بوون له شه‌ڕی دژی تیرۆریزمدا. له ده‌مێكیشدا هه‌واڵی ته‌قینه‌وه‌كه گه‌یشته ڕۆما، په‌رله‌مانی ئیتالیا كۆبونه‌وه‌كه‌ی خۆی دواخست و داواكردنیش له ئارادایه كه په‌رله‌مان چاوێك به مه‌سه‌له‌ی هه‌بوونی هێزی سه‌ربازی ئیتالیا له عێراقدا بخشێنێته‌وه.


ڕۆژی 16/2/2021 دادگای تاوانی هەولێر/1 بەپێی مادەی یەكەم لە قانونی ژمارە 21ساڵی 2003 واتە( سیخوری )کردن سزای زیندانی سەپاند بەسەر پێنج کەسی ڕاگیراوی بادینان بۆ ماوەی شەش ساڵ.\nلەسەر زاری پارێزەرە بەرێزەکانیانەوە رایانگەیاند کە ھیچ بەڵگەیەکی مەڵموس نەبوە بۆ سزادانیان کەچی سزادران..!!!\nئەم بریارە ناڕەوایە دەرحەق بە ڕۆڵەکانی نیشتیمان لەگەڵ یٔەوەی نارەوایە و بەئاشکرا فشاری حیزبی پێوەدیارە، دەسەڵاتی دادوەریش دەخاتە ژێر پرسیارەوە.!!\n-ھەروەک ئاشکرایە سەربەخۆی دەسەڵاتی دادوەری کۆڵەکەیەکی بنەڕەتی وبەھێزی سیستەمی سیاسی ھەر وڵاتێکە، کەلەسەر بنەمای دیموکراسییەت دامەزرابێت، بەھیچ جۆرێک ناکرێت و نابێت دەستێوەردان بکرێت لەم دامەزراوە گرنگەی دەوڵەت، بەڵام مەخابن کە دەسەڵاتی حیزبی وحکومی ئەم دامەزراوە باڵایەیان بەشێوەیەک بچوک کردۆتەوە شکۆ وھەیبەتیان بۆ نەھێشتۆتەوە، بەتەواوی باڵادەستبوونی لۆژیکی ھێز، دامەزراوەی دادوەری لەکوردستاندا شەرمەزار کردووە.\n-دەستوری عێراق جەخت لەپرەنسیپی جیاکردنەوەی دەسەڵاتەکان و سەربەخۆی دەسەڵاتی دادوەری دەکاتەوە، وەک لەمادەی 87ی دەستورەکەدا ھاتوە: "دەسەڵاتی دادوەری سەربەخۆیە ودادگاکان بەڕێوەدەبەن بەجیاوازی جۆر و پلەکانیەوە و بڕیارەکان بەگوێرەی یاسا دەردەچن"... ھەروەھا لەمادەی 88ی ھەمان دەستوردا داھاتووە "دادوەرەکان سەربەخۆن و جگە لەیاسا لەژێر رکێڤی ھیچ دەسەڵاتێکی تردا نین و نابێت ھیچ دەسەڵاتێک دەستبخاتە کاروباری دەسەڵاتی دادوەرییەوە".\nیٔەوەی کەدەستوری عێراق جەختی لەسەر دەکاتەوە تەنھا مورەکەبی سەر کاغەزە!\nبەتایبەتی لەھەرێمی کوردستان بەقسە یاسا سەروەرە، هەروەها دەسەڵاتی دادوەری سەربەخۆیی تەواوی ھەیە، بەڵام بەداخەوە بەکردار پێچەوانەکەی ڕاستە، زۆرێک لە نمونە و بەڵگەی حاشا ھەڵنەگر ھەیە کەیٔەوە دەسەلمێنن کەدەسەڵاتی دادوەری لەھەرێمی کوردستان چەندە شەرمنە و دەستەمۆی دەسەڵاتی حیزبی و تەنانەت دەسەڵاتی جێبەجێکردنیشە، کاتێک کەکەسێکی ئاسایی تۆمەتبار دەکرێت و پەلکێشی دادگا دەکرێت خوا و خۆی و کەلبچەکەی دەستی نەبێت کەسی لەپشت نییە، بەڵام بەرپرسێک ئەگەر زات بکرێت بانگھێشتی دادگای بکەن ئەوە بەمەراسیمێک دەیھێنن زۆرجار خودی دادوەر تووشی شۆک دەبێت سەری سوڕدەمێنێت !\nیٔەگەر دادگای تەمییزی هەرێمی کوردستان ئەم بڕیارەی دادگای تاوانەکانی هەولێر/1 لەدژی دەست گیراوانی بادینان پەسەند بکات، یٔەوە سەربەخۆیی دادوەری بەتەواوی دەکەوێتە ژێر پرسیارەوە، رۆڵ و متمانەی خۆیشی لەدەست دەدات.\nھیچ بەڵگەیەکی مەڵموس نەبوە بۆ سزادانیان


ئه‌یلول 2018 – پەڕە 17 – basknet.org\nلەبارەگای بزووتنەوەی ئیسلامی، چوار لایەنی سیاسی لە كۆبونەوەدان\nباسك نێت كۆبونەوەی هەریەكە لە بزوتنەوەی ئیسلامی، گۆڕان، كۆمەڵ، یەكگرتوو و لە هەولێر لەسەر ئاستی مەڵبەندەكان دەستی پێكردو بەرپرسی مەڵبەندی بزوتنەوەی ئیسلامیش رایدەگەیەنێت، یەكێك لەئامانجەكانی كۆبونەوەكە بۆ رێگریكردنە لەئەنجامدانی ساختەكاری لەهەڵبژاردن. كەمال زراری بەرپرسی مەڵبەندی سێی بزوتنەوەی ئیسلامی لە هەولێر بە (باسك نێت)ی راگەیاند، ئامانجی كۆبونەوەكەی ئەمڕۆی بزوتنەوەی ئیسلامی‌و گۆڕان‌و …\nنرخی دراوەكان لە بازاڕەكانی هەرێمی كوردستان بەمشێوەیەیە.. 100دۆلار 121 هەزار و 500 دینار. 100 یۆرۆ 142 هەزار دینار. 100 پاوەن 158 هەزار و 500 دینار. 100 هەزار تمەن 9 هەزار 500 دینار. 100 لیرە 21 هەزار دینار.\nئه‌مڕۆ په‌رله‌مانی عیراق كۆده‌بێته‌وه\nبڕیاره ئه‌مڕۆ شه‌ممه 2018/9/15 ئه‌نجومه‌نی نوێنه‌رانی عیراق بۆ هه‌ڵبژاردنی سه‌رۆك و هه‌ر دوو جێگره‌كه‌ی كۆببێته‌وه. پۆستی سه‌رۆكی په‌رله‌مان پشكی سوننه‌كانه و تا ئێستا ئه‌و هێزانه هه‌شت كاندیدیان بۆ پۆسته‌كه دیاریكردووه. دوێنێ هه‌ینی له‌یس ئه‌لدلێمی وته‌بێژی هاوپه‌یمانی میحوه‌ری نیشتمانی وتی: “هاوپه‌یمانی میحوه‌ری نیشتمانی تاكه كاندیدی خۆی بۆ پۆستی سه‌رۆكایه‌تی ئه‌نجومه‌نی نوێنه‌ران …\nلەئاهەنگیکی پڕشکۆدا پەروەردەی لقی هەڵەبجەى پەیوەندى ئیسلامی خوشکان ڕێزلێنانی بەخشیە سێسەد قوتابی مزگەوتەکان\nلەئاهەنگیکی پڕشکۆدا وبەئامادەبونی ئەندامانی مەکتەب سیاسی و سەرکردایەتی و مەڵبەندی یەکی هەڵەبجە ی بزوتنەوەی ئیسلامی ،ڕۆ زى هەینی 14-9-2018 ، بەشی پەروەردەی لقی هەڵەبجەی پەیوەند ئیسلامی خوشکان خەڵات و بڕوانامەی ڕێزلێنانی بەخشیە زیاتر لە سێسەد قوتابی مزگەوتەکان. لەووتەیەکیدا بەڕێز لیلی علی عبدالعزیز وێڕای دەستخۆشی لە بەڕێز ماموستا عافیە لێپرسراوی بەشی …\nليستى 119 ى به ره و ئيصڵاح متمانەوئومێدی دەنگدەرانی خەڵکی کوردستانه\nليستى 119 ى به ره و ئيصڵاح متمانەوئومێدی دەنگدەرانی خەڵکی کوردستانه ليستى 119 ى به ره و ئيصڵاح متمانەوئومێدی دەنگدەرانی خەڵکی کوردستانه ليستى 119 ى به ره و ئيصڵاح متمانەوئومێدی دەنگدەرانی خەڵکی کوردستانه ليستى 119 ى به ره و ئيصڵاح متمانەوئومێدی دەنگدەرانی خەڵکی کوردستانه ليستى 119 ى به ره و …\nماددەی دژە ئۆکسید و سودى بۆ سییەکان\nشارەزایانى ته ندروستى ئاماژە بۆ ئەوە دەکەن، کە ھەموو جۆرەکانی میوە بەسودە بۆ جەستەی مرۆڤ، ئەگەر بەڕێکی و لە سنوری خۆیدا بخورێت، بەڵام سی مرۆڤ چالاکی و توانای خۆی لەڕێی خواردنە ئاوییەکانەوە وەردەگرێت. ھەروەھا خواردنی پەنیرو بەرھەمە شیرەمەنییەکان و ھێلکەو گوێزو مەعدەنوس و بادەم، کاریگەرییەکی باشی لەسەر کاری سییەکان ھەیە. …\nرێککەوتنى سیاسیی کۆسرەت ره سول و بەرھەم سالح\nراگەیەنراوی ھاوبەشی یەکێتی نیشتمانی کوردستان و ھاوپەیمانی دیموکراسی و دادپەروەری سەرلەبەیانی ئەمڕۆ، ۱٤ی ئەیلولی ۲٠۱۸ لەشاری سلێمانی و لە ماڵی کۆسرەت رسول علی جێگری سکرتێری گشتیی یەکێتی و بە ئامادەبوونی د.بەرھەم سالح سەرۆکی ھاوپەیمانی، کۆبوونەوەی باڵای یەکێتیی نیشتمانیی کوردستان و ھاوپەیمانیی دیموکراسی و دادپەروەری ئەنجامدرا. لە کۆبوونەوەکەدا ھەردوولا جەختیان کردەوە …\nکەش و هەوای شارەکانی هەرێمی کوردستان\nبەپێی ئاماژەكانی بۆرسەی عیراق نرخی تمەنی ئێرانی و لیرەی توركی شكان و نرخی دۆلاری ئەمریكی كەمێك بەرزبۆتەوە. بەهۆی ئەوەی بانكی ناوەندی ڕۆژی پێنج شەممە نرخی سوودی لەسەر لیرە لابردووە، بەهای لیرە بەرزبۆتەوە بەجۆرێك یەك دۆلار بە 6.8 لیرە مامەڵەی پێوە كرا، بەڵام ئەمڕۆ هەینی بەهاكەی جارێكی دیكە شكاوە. خاوەن نووسینگەیەكی …\nپەڕە 17 of 30« سەرەتا...10«1516171819\t»\t2030...کۆتا »\nپێش 36 خوله‌ك\nپێش 40 خوله‌ك\nپێش 43 خوله‌ك


برای بەڕێز جەنابی دکتۆر بەرھەم ساڵح - کۆمەڵەی زەحمەتکێشانی کوردستان\nبرای بەڕێز جەنابی دکتۆر بەرھەم ساڵح\nلە لایەن خۆم و ھەموو ھاوڕێیانی کۆمەڵەی زەحمەتکێشانی کوردستان ھەڵبژاردنتان بۆ پۆستی سەرۆک کۆماری عیراق لێ پیرۆز دەکەم. ھیوادارم بتوانن بۆ تەبایی و گەشەی دێمۆکراسی لە عێراق کار بکەن و پارێزەری مافە دەستوریەکانی گەلی کورد بن.\nلەگەڵ ڕێزی دووبارەم\n٤. ١٠. ٢٠١٨\nhttps://www.komala.com/wp-content/uploads/2018/11/BrOm.jpg 400 700 عەتا https://www.komala.com/wp-content/uploads/2014/03/logo.png عەتا2018-10-04 11:54:082018-11-02 11:56:22برای بەڕێز جەنابی دکتۆر بەرھەم ساڵح\nراگەیاندنی كۆمەڵەی زەحمەتكێشانی كوردستان; كوشتاری كۆڵبەرانی كورد، داڕمانی ھەمو... راگەیاندنی كۆمەڵەی زەحمەتكێشانی كوردستان...


سەروەت هەڵەبجەیی: یەکێتی و پۆستی سەرۆککۆمار. – WtariKurd\n– Posted on 2018-09-10بابەتی: سیاسی\nئەگەر چی ئەمجارە کورد مەرجی قورستری دەبێت و پێدەچێت هەندێ کارتی جیاوازتر لە ڕابردوو ڕوو بکات، بەڵام دابەشکردنی پۆستەکانی کورد لە بەغدا ئەگەری ململانێ و ناکۆکی ناوخۆیی حیزبەکان و لایەنە سیاسییەکانی کوردی بە گشتی لێ دەکەوێتەوە.\nدوای دەسنیشان کردنی دەستەی سەرۆکایەتی پەرلەمان هەموو نیگاکان لە سەر کاندیدکردنی کەسێک بۆ پۆستی سەرۆک کۆماری عێراق کە پشکی کورد و یەکیەتی نیشتمانی کوردستانە چڕ بوونەتەوە. یەکیەتی نیشتمانی کوردستان لە دوای وەفاتی تاڵەبانی چەندین قۆناغی هەستیاری تێپەڕاندووە و دوایین جار توانی لە هەڵبژاردنەکانی پەرلەمانی عێراق ببێتە هێزی دووەم لەهەرێمی کوردستان بە چەشنێک ئاشتی لە نێوان حیزبەکەیان و دەنگە تۆراوەکانی دروس بکات لە ئێستادا سێ کەس لە ناو یەکیەتی نیشتمانی ڕکابەرێتی بۆ پۆستی سەرککۆمار دەکەن. وەک: دکتۆر حمەسابیرو ـ دکتۆر لە تیف رشیدو ـ مەلابەختیار.\nلە هەمووی گرنگتر سەرکردایەتی یەکێتی دەیهەوێ لەم پرۆسەدا خۆی بەدووربگرێ لە نێوەندگیری هەریەکە لە بەربژێرەکان؛ خاڵی کۆتایی پرۆسەکە هێشتا بەردەوامەو چانسی دکتور بەرهم لەم خاڵە دا نزیکە؛ ئەگەر بەرهەم ساڵح بتوانێ لە گەڵ یەکێتی نیشتمانی کوردستان هاوپەیمانیەکی ستراتیژی ببەستێت؛ ئەو کات یەکێتی بەگەراندنەوەی ئەم پرسە بۆناو جەماوەرو لایەنگرانی؛ دەتوانێ دۆکتۆر به‌رهه‌م ساڵح وه‌ک بەربژێری خۆی بۆ پۆستی سه‌رۆک کۆمار ده‌سنیشان بکات؛ بێشک له دید و تێڕوانینی خه‌ڵکه‌وه ناوبراو سیاسه‌تمه‌دارێکی به ئه‌زموون و سه‌رده‌میانه‌یه که له دونیای سیاسه‌ت پرستیژێکی تایبه‌ت به خۆی هه‌یه و بەئەزموونترە به‌رامبه‌ر هەریەک لەم بەربژێرانەی تر؛ زۆر به ئاسانی هه‌نگاو به‌ره‌و یه‌کڕیزی و کۆده‌نگی نیشتمانی ده‌نێت. بۆیە چانسی دکتۆر بەرهەم زیاتر لە رکابەرەکانی خۆنوێنی دەکات.\nکاتێک که تاڵه‌بانی سکرتێری گشتی یه‌کیه‌تی نیشتمانی کوردستان وه‌ک یه‌که‌مین سه‌رۆک کۆماری کورد له عێراق هه‌ڵبژێردرا، شه‌پۆلێک له خۆشی و شایی نه‌ک ته‌نیا باشور ته‌نانه‌ت ئه‌و پارچه‌کانیتری کوردستانی گرته‌وه و کوردان له ڕێگای کورته نامه‌وه پیرۆزبایی ئه‌م پێشهاته گرنگه‌یان له یه‌کتر ده‌کرد. ئه‌مه به‌شێکی بۆ که‌سایه‌تی و کاریزمای که‌م وێنه‌ی جه‌لال تاڵه‌بانی ده‌گه‌ڕێته‌وه که هه‌موو چین و توێژه‌کانی کۆمه‌ڵگای کوردی به بایه‌خه‌وه سه‌یری ئه‌م ڕێبه‌ره‌یان ده‌کرد و گه‌شبین بوون به وه‌ی که ڕۆڵی مام بتوانێت بۆ به‌دیهاتنی ئاواته له مێژینه‌کانیان ڕێگا خۆشکه‌ر بێت و دۆزی کورد به‌ره‌و ئاقارێکی باشتر ببات.\nلێره‌دا داوه‌ری له سه‌ر چه‌ندیه‌تی سه‌رکه‌وتنی مام جه‌لال له پۆسته‌که‌یدا ناکه‌م به‌ڵام به ته‌ئکید ده‌توانم بڵێم: سیفه‌تی یه‌که‌مین سه‌رۆک کۆماری کوردی عێراق به شانازییه‌وه شایه‌نی فه‌خامه‌تیان بووه و کوردان هه‌رده‌م به ڕێزه‌وه بۆ مام و خه‌باتی شاخ و کاخی ده‌ڕوانن. به پێچه‌وانه‌ی ئه‌مه‌وه له دوای هه‌ڵبژاردنی دۆکتۆر فواد مه‌عسوم وه‌ک سه‌رۆک کۆماری نوێی عێراق، چه‌شنێک له ساردی له کاردانه‌وه‌ی هاووڵاتیان و کوردانی ئه‌و پارچه‌کانیتر ده‌بینرا.\nله یه‌که‌مین هۆکاری ساردی شه‌قامی کوردی و نه‌بوونی هیچ کاردانه‌وه‌یه‌کی جه‌ماوه‌ری، که‌سایه‌تی سه‌رۆک کۆمار بۆ ئه‌و پۆسته به کاریگه‌ر ده‌زانم، هه‌ر چه‌نده له‌و باوه‌ڕه‌دام که فواد مه‌عسومیش خاوه‌نی ده‌یان ساڵ خه‌باته، به‌ڵام به وته‌ی فارسه‌کان که ده‌ڵێن: ( هر کسی را بهر کاری ساخته‌اند ) باشتر بوو کورسیه‌که‌ی کۆشکی سه‌لام که پشکی کوردە؛ که‌سێکی به‌هێزتری بۆ ده‌سنیشان ببایه تا له‌م دۆخه قه‌یراناوییه‌ی ئێستای عێراق کۆڵ نه‌ده‌رانه به‌رگری له ماف و ئیمتیازاتی کورده‌وه بکات.\nله ڕۆژانی پێش یه‌کلایی کردنه‌وه‌ی کاندیدی کورد بۆ پۆستی سه‌رۆک کۆمار له ڕیگای ڕاگه‌یاندنه‌کان و تۆڕی کۆمه‌ڵایه‌تی فه‌یسبووک، زۆرینه‌ی خه‌ڵکی کورد پێیان باشتر بوو که دۆکتۆر به‌رهه‌م ساڵح وه‌ک که‌سێکی شیاو بۆ ئه‌م پۆسته له لایه‌ن یەکێتی نیشتمانی کوردستانەوە  ده‌سنیشان بکرێت، به‌ڵام به‌داخه‌وه دیپلۆماتکاره گه‌وره‌که‌ی کورد بوو به قوربانی ئەو رۆژگارە پر رەمزو رازە.\nکه واته چۆنیه‌تی مامه‌ڵه کردنی یه‌کیه‌تی نیشتمانی کوردستان به‌رامبه‌ر به یه‌کلایی کردنه‌وه‌ی پۆستی سه‌رۆک کۆمار و دابه‌ش بوونی مه‌کته‌ب سیاسی ئه‌و حیزبه بۆ دوو بەرە و سه‌پاندنی کاندیدێک به سه‌ر دۆکتۆر به‌رهه‌م ساڵح هۆکاری ناڕازی بوونی شه‌قامی کوردییه و ئه‌دا و هه‌ڵسوکه‌وتی سه‌رکرده‌کانی یه‌کیه‌تی سه‌ره‌کی ترین هۆکاری لاوازی کورده له پۆسته سیادییه‌که‌ی.\nبه تێڕوانینێک به ڕووداوه‌کانی پاش ڕوخانی حکومه‌تی به‌عس بۆمان ده‌رده‌که‌وێت که به داخه‌وه کوردستان خاوه‌نی هه‌ڵوێستێکی واحید به‌رامبه‌ر به به‌غدا نه‌بووه و حیزبه‌کان له ژێر کاریگه‌ری وڵاتانی دراوسێ ئه‌دا و تێڕوانینیان به‌رامبه‌ر به ناوه‌ند تووشی گۆڕانکاری بووه. له‌م قۆناغه‌شدا جگه له سوتانی کارتی سه‌ربه‌خۆیی کوردستان، مه‌ترسی گەورە ئەوەیە کەچلۆن کاری بۆبکەینەوە؛ سه‌ره‌ڕای شه‌هیدبوونی ڕۆڵه قاره‌مانه‌کانمان له سه‌نگه‌ره‌کانی به‌رگری له خاکی نیشتمان، جارێکی دیکه کورد لە سەر دەستی سەرۆکی ناشەرعی و سەپێنراو پاشه‌کشێی له‌و ناوچانه کردوو گەراینەوە بۆ خاڵی سفر.\nهه‌ر بۆیه ده‌توانم بڵێم که زۆرینه‌ی خه‌ڵکی کوردستان له به‌شداربوون له پرۆسه‌ی سیاسی عێراق و نه‌بوونی هیچ پاکێجێکی دیاریکراو و به‌رنامه‌یه‌کی تایبه‌ت بۆ ڕوبه‌ڕوبونه‌وه‌ی به‌غدا له داهاتودا نیگه‌رانن و هه‌ر ئه‌مه‌ش وایکردووه که پۆستی سه‌رۆک کۆمار به لایانه‌وه خاڵی له هه‌ر چه‌شنه بایه‌خ و ئیعتبارێک بێت.


جڤاتا پارێزگه‌ها كه‌ركوكێ به‌رسڤا دادگه‌ها بلندا عیراقێ دا | PDK LEQA 1\nدەستپگ / Facebook / جڤاتا پارێزگه‌ها كه‌ركوكێ به‌رسڤا دادگه‌ها بلندا عیراقێ دا\nجڤاتا پارێزگه‌ها كه‌ركوكێ به‌رسڤا دادگه‌ها بلندا عیراقێ دا\nجڤاتا پارێزگه‌ها كه‌ركووكێ ل سه‌ر مه‌ترسیێن نه ئینانا خواریێ یا ئالایی كوردستانێ سه‌ر فه‌رمانگه‌هین ئه‌وی باژێری رادگه‌هینیت كو بلندكرنا ئالایی چ مه‌ترسی دروست نابن و نه بوویه ژی و ئه‌ندامه‌كی جڤاتی ژی دیاركر هه‌ر چ هه‌یه وان بریه و نه‌هێلایه ما چ مایه.\nل سه‌ر مه‌ترسیا بجهكرنا بریارا دادگه‌ها فیدرالی یا عیراقێ كو بریار دایه ب راكرنا ئالایێ كوردستانی ل سه‌ر فه‌رمانگه‌هێن حكوومی یێن كه‌ركوكێ، رێبوار تاله‌بانی سه‌رۆكێ جڤاتا پاریزگه‌ها كه‌ركوكێ راگه‌هاند: بلندكرنا ئالایێ كوردستانێ ل سه‌ر فه‌رمانگه‌هێن حكومی یێن كه‌ركوكێ چ مه‌ترسیه‌كێ دروست ناكه‌ن.\nئه‌حمه‌د عه‌سكه‌ری ئه‌ندامێ حڤاتا پارێگه‌ها كه‌ركوكێ راگه‌هاند: بلندكرنا ئالایێ پیرۆزی كوردستانێ چ مه‌ترسی دروست نه‌كریه و وا چ مایه نه ئینا یه سه‌ری ڤێ پارێزگه‌هێ، به‌غدا بتنێ مووچه‌ی دده‌ت لی سێ قاتی وێ پترۆلا ئه‌ڤی باژیری دبه‌ن و دهێن مه‌ترسی و فشارێ ل سه‌ر مه دروست كه‌ن، هه‌كه مووچه ژی بری مه هند داهاتێ هه‌ی دشیێن مووچه‌ی ژ وی داهاتێ پارێزگه‌هێ بده‌ین.\nنەڤ بابەتە (5) جارا هاتيە خواندن


وەزیری ئەوقاف و کاروباری ئایینی پێشوازی لە مامۆستایانی پەیمانگه‌ی ئەزهەر دەکات\nد.پشتیوان سادق، دەستخۆشی لە مامۆستایانی پەیمانگەی ئەزهەر کرد، سەرەڕای ئەو بارودۆخە تەندروستییەی کە ڕووی لە تەواوی جیهان و کوردستان کرد، ئەوان هەر بەردەوام بوون لەسەر پرۆسەی پەروەردە و فێرکردن و بەرەوپێشبردنی قوتابیان لە پەیمانگەکەدا\n26 حوزەیران 2022\nڕێـز گــرتــن لــە مــامــۆســتــایــانــی ئــاییــــنــی و نــەھــێشــتــنــی ڕۆتــیــن، جەختی لێ کرایەوە\nنــەھــێشــتــنــی ڕۆتــیــن و بــەدواداچــوونــی ئــیــش و کــاری مــوڵــکــەکــان و مزگـەوت و حــوجــرە و بــنــکــەکــانـــی فــێــرکــردن و لــەبـەرکــردنــی قــورئــانــی پــیــرۆز، تاوتوێ کرا.\nیەکەم کاروانی حاجیانی کوردستان بەرەو ماڵی خودا بەڕێکەوتن\nئەمڕۆ ۳٤۰حاجی لە شاری هەولێر و ۱٤۰حاجیش لەشاری سلێمانی بۆ ماڵی خودا بەڕێکران، بەیانییش لە شاری دهۆک حاجیان بەڕێدەکرێن و ئەم پڕۆسەیە بەردەوام دەبێت تا ۲۲ی حوزەیرانی ۲۰۲۲.\n16 حوزەیران 2022\nد.پشتیوان سادق : نابێت كه‌مته‌رخه‌میی به‌رامبه‌ر حاجیانی كوردستان بكرێت\nوەزیری ئەوقاف و کاروباری ئایینی لەگەڵ کۆمپانیاکانی تایبەت بە سەرپەرشتیکردنی حاجیان کۆبۆوە و ڕایگه‌یاند مەرجە کۆمپانیاکانی تایبه‌ت به سەرپەرشتیکردن و خزمەتکردن و ڕێنوێنیکردنی حاجیان کەمتەرخەمی نەکەن و پێویستە بە ھەموو توانایەکەوە لە خزمەتی پرۆسەکە بن\nخوولی ڕاهێنان بۆ موفتی و مورشیدانی ئایینی بەڕێوە چوو\nبە ئامادەبوونی وەزیری ئەوقاف و کاروباری ئایینی لە بەڕێوەبەرایەتی گشتی حەج وعومرە، خوولی ڕاهێنان بۆ موفتی و مورشیدانی ئاینی بەڕێوەچوو، وه‌زیری ئه‌وقاف ڕایگه‌یاند ئەو ئەركەی دەكەوێتە ئەستۆی مامۆستایان لە سه‌فه‌ری حه‌ج ئەركێكی پیرۆزی ئایینیە\n08 حوزەیران 2022\nمۆڵەتی زانستی بەخشرایە ژمارەیەک مامۆستای ئایینی\nوەزارەتی ئەوقاف بەپێی پلانی پەرەپێدان، پڕۆژەی ئەکادیمی بواری خوێندنی حوجرە و ناوەندە زانستیەکان زیاتر بەرەو پێش دەبات\nنابێت پرۆسەی حەج تێکەڵ بە ململانێ و موزایەدەی سیاسی بکرێت\nسەرۆکی لیژنەی دابینکردنی خزمەتگوزاریەکانی پرۆسەی حەجی ئەمساڵ ٢٠٢٢، ڕووکردنەوەیەکی دەربارەی نرخ و تێچووی حەج بڵاو کردەوە\nمەراسیمێکی ڕێزلێنان بۆ مامۆستایانی ئایینی بەڕێوەچوو\n(مامۆستایانی ئایینی ڕێنیشاندەر و پێشەوای میللەتەکەمان بوون، پشتیوانی ھەرھەنگاوێک دەبین کە خزمەت بە مامۆستایان بکات)\n31 ئایار 2022\nهه‌موو ئاسانكارییه‌ك بۆ ته‌واوكردنی مامه‌ڵه‌ی حاجیان ده‌كرێت\nسەرجەم بەڕێوەبەرانی حەجی پارێزگاکان ڕاسپێردراون بۆ کەمکردنەوە و نەھێشتنی ڕۆتین و پێشکەشکردنی ھەموو كارئاسانییه‌ك بۆ ئه‌وه‌ی مامەڵەی حاجیانی کوردستان به باشترین شێوه ته‌واو بكرێت\nوەزارەتی ئەوقاف و کاروباری ئایینی ئامادەکارییەکانی بۆ پرۆسەی حەجی ئەمساڵ تەواو کردووە\nشوێنی حەوانەوە و خزمەتگوزارییەکانی گواستنەوە و خواردن و پێداویستی تەندروستی حاجیان لە شاری مەککەی پیرۆز، بۆ حاجیانی هەرێمی کوردستان دابین کرا


سەرۆک کۆماری ئەمریکا، کۆتایی بە پەیوەندی نێوان وڵاتەکەی و ڕێکخراوی تەندروستیی جیهانیی هێنا، بەوپێیەی لەگەڵ سەرهەڵدانی ڤایرۆسی کۆرۆنادا ئەو ڕێکخراوە جیهانییە بەرەو لایەنداری ڕۆیشتووە لەگەڵ وڵاتی چین.\nباری نائاسایی لە ویلایەتی مینیسۆتای ئەمریکا بۆ ماوەی سێ ڕۆژ ڕاگەیەندرا و ناڕەزایەتیەکانیش زۆربەی شارەکانی ئەو وڵاتەی گرتووەتەوە، لە کۆلۆرادۆش هاوسەرۆکی بەرەی دیموکراسی گەل بەشداری لەو چالاکیی و ناڕەزییانە کرد.\nڕۆژنامەی گاردیانی بەریتانی بە ئاماژەدان بە ناردنی چەتەکان لەلایەن دەوڵەتی تورکەوە بۆ ڕۆژهەڵاتی دەریای ناوەڕاست، نووسیویەتی: تورکیا دەستی داوەتە قومارێکی مەترسیدار و ئەردۆغان بۆ بەدیهێنانی ئامانجەکانی چەتەکان بەکاردێنێت.\nتا ئێستا زیاتر لە پێنج ملیۆن و ٦٨٧ هەزار کەس لە سەرتاسەری جیهان تووشی کۆرۆنا بوون و زیاتر لە ٣٥٢ هەزار کەس بەو ڤایرۆسە گیانیان لەدەستداوە، کە زیاتر لە ١٠٠ هەزار حاڵەتی لە ئەمریکا تۆمارکراوە.\nنەتەوە یەکگرتووەکان و ڕێکخراوە نێودەوڵەتییەکان داوا لە وڵاتانی ئەوروپا دەکەن باوەش بۆ ئەو پەنابەرانە بکەنەوە کە ئیستا بەهۆی ڤایرۆسی کۆرۆناوە لەناو دەریای سپی ناوەڕاست کەرەنتینە کراون و گیریان خواردووە.\nڕوانگەی سوری ئاشکرایکرد، ئەردۆغان ٥٠٠ چەتەی دیکەی سوریای لە چەند کاتژمیری ڕابردوودا ناردووەتە لیبیا بۆ پاڵپشتی لە حکومەتی ویفاقی نیشتیمانی کە ئێستا دژ بە سوپای نیشتیمانی لیبیا بە سەرۆکایەتی خەلیفە حەفتەر شەڕ دەکەن.


لە دۆخێکی ئاڵۆز و دژواردا دەنگی شەڕی ناوخۆ بەرزدەبێتەوە.\nرۆژ لە دوای رۆژ قەیرانەکانی ھەرێمی کوردستان لە ھەڵکشاندایەو لە ھەموو شتێک زیاتر دەنگی نشازی شەری ناوخۆیە بۆیە پێویستە ھەموولایەک لە دژی ئەو شەرە قیزوەنە کە بانگەشەی بۆ ئەکرێت رۆڵیان ھەبێت و دەنگ بۆ ئاشتی وتەبایی بەرزبکەنەوەو رێگر بن لە بەرامبەر پیلانەکانی دوژمنانی گەلی کوردستان.\nبێشک شەر لە نێوان ھێزە کوردستانییەکان بە تایبەت لە نێوان پارتی دیموکراتی کوردستان (پدک) و پارتی کرێکارانی کوردستان (پکک) خزمەتی ئامانجەکانی تورکیایی دوژمن ئەکات.\nماوەیەکە بە ئاشکراو زۆر بە رونی پدک خەریکی جوڵاندنی ھێزی پێشمەرگەی زێرەڤانییەو، سەرەتا لە زێنی وەرتێ بەناوی ھێزی وەزارەتی پێشمەرگەوەو بۆ رێگرتن لەو کەسانە کە لە سنوورەوە نیازیان ھەیە بێنە کوردستان دەستیپێکردو گرژی و ئاڵۆزی لە نێوان پدک و یەکێتی نێشتمانی کوردستان (ینک) بەرپا بوو، بەڵام لە پاش ئەو ھێز جوڵاندنە بەناو وەزارەتی پێشمەرگەوە پدک لەلایەن خۆیەوە دەستی بە جوڵاندن و ناردنی ھێزەکانی زێرەڤانی تەنانەت ھێزی زرێپۆشی بۆ ھەموو شوێنە ھەستیارەکانی کرد بە تایبەتی بۆ قەسرێ و سیدەکان ورەبایەکەی لوتکەی شیخ ناسر کە بە قوڵایی قەندیل ناسراوەو لەوێوە ناوچەیەکی پان و بەرین کۆنترۆڵ ئەکرێت چونکە شوێنێکی ستراتیژیی و سەربازییە و پێگەیەکی تایبەتی ھەیە.\nھێزەکانی پدک ئامێری لێدان و ھەڵکەندن و پاککردنەوەی رێگاوبانیان پێ بووەو شاراوە نییە ئەو ھەموو کەرەستانە بۆ دژایەتیکردنی (پکک) یە نەوەک بۆ دەرکردنی تورکیا لە خاکی داگیرکراوی کوردستان..\nتورکیا رۆژانە بە تۆپ و فروکەی جەنگی و فرۆکەی بێفرۆکەوان بوردمانی ھەرێمی کوردستان ئەکات و، سەرەرای بنکە سەربازییەکانی لەناو قوڵاییی حاکی کوردستان ، بەردەوامە لە ناردنی ھێزی ترو لە چەندین ناوچە جێگیری کردووەو، ئەو جموجوڵەی سوپای تورکیاو لەشکرکێشەکانی لە ناوچەی ھەفتانین بە ئاگاداری پدک و خودی مەسعود بارزانی سەرۆکی پارتی ئەنجامدراوە لە بەرامبەر مۆڵەت پێدان لەلایەن تورکیاوە لە دواخستنی دانەوەی قەرزەکانی تورکیاکە دراوە بە ھەرێمی کوردستان و، ئەمەش لە کاتێکدایە نەیارەکانی کورد ئەڵێن بەردەوامبوونی تورکیا لە دەستدرێژیکردنە سەر عێراق ئەبێتە ھۆی ئەوەی ئەو وڵاتە ھەموو دۆستەکانی لەدەست بدات و ھیچ کەسێکیش ناتوانێت پاساو بۆ پێشێلکارییەکانیتورکیا بێنێتەوە یان چاویان لێبپۆشێت.\nوەزیری بەرگری تورکیا خەلوسی ئاکار لە کاتی دەستپێکردنی پرۆسەی بەناو ( چنگی پڵنگ) باسی ئازایەتی سوپای تورکیا ئەکات وئەڵێت ھێزەکانمان لەو پرۆسەسەیە لە سەروی عێراق( دەوڵەتی تورک قەت ناڵێت ھەرێمی کوردستان) تۆپبارانی ٧٠٠ شوێنی ــ ئامانجی ( پکک) یان کردو وئەگەر بە وردی وراوەکانی ئەو وەزیرە خوێنرێژە لە یەکبدەینەوە بە تەواوەتی ئەزانین رژێمی تورکیا چەند ترسنۆک و درندەیەو دژی گەلی کوردە.\nتورکیا بە فرۆکە لە ناوچەی سیدەکانییداو دوو ئەفسەری عێراق کوژران و عێراق ئۆباڵی ئەو دەستدرێژییە تاوانکارییە خستە ئەستۆی دەوڵەتی تورکیاو لەلایەن سەرۆک کۆماری عێراق و پەرلەمانی عێراق و حکومەتی عێراق ئەو کارەیان ریسواو ئیدانە کردو وتیان ئەو پێشلکارییە سەربازییە بۆ سەر خاکی عێراق و ھەرێمی کوردستان پێشێلکارییەکی مەترسیدارەو تەنانەت نەیارەکانی ھەرێمی کوردستان وەک حەیدەر عەبادی و قەیس خەزعەلی(ئیتر بە ھەر مەبەستێک بێت) ھاتنە دەنگ و کردەوەکانی تورکیایان ریسوا کرد بەڵام لە کوردستان ھەر ھەموو دەم ھەراشەکان کەرۆژانە بازرگانی بە وشەو سۆزی ھاولاتیانەوە ئەکەن بێدەنگ بوون و نقەیان لێوە نەھات.\nسەربەست لەزگین ئەمرۆ بۆ میدیاکانی پدک قسەی کردو بە زمانێکی ھەرەشە ئامێزو زبر ھیرشیکردە سەر پککەو کەس نەیزانی بەناوی پدک یان وەزارەتی پێشمەرگەوە قسە ئەکات و نوێنەری کامیانەو لە کونفرانسەکەی لەزگین تەنھا ئەم دەزگایانەی پدک ئامادە بوون : کوردستان .تێ ڤێ ، سەتەلایتی ٢٤ ، رووداوو زاگرۆس وھیچ دەزگایەکی تری کوردستان ئامادە نەبوو.\nپدک لە زاری بەرپرسە باڵاکانیەوە دەستپێشخەری ئەکەن و ھەوڵی ئەوە ئەدەن پککە بە تیرۆریست ناوببەن و، روو ئەکەنە ھاوپەیمانان بە تایبەت  ئەمریکا کە رێگر بن لە پککە و نەھێڵن چیتر ھێرشیان بکرێتە سەرو بەو کردەوانەش دۆخەکە ئاڵۆزتر ئەکەن و خواست و ئارەزووی گەلی کوردستان بۆ ئاشتی و پێکەوە ژیانی حزبە کوردستانییەکان لەناو ئەبەن.\nبا ھێڕشی سوپای تورکیاو فڕۆکە جەنگیەکانی و بەکرێگیراوانیان لە قاو بدەین ودەنگی ناڕەزایەتیمان ئەی ھاوڵاتیانی کوردستان ، ژنان ، گەنجان، نووسەرو روناکبیران، رۆژنامەنووس و رۆشنبیران ، مامرستاو ھونەمەندان و ھەموو توێژەکانی کۆمەڵگا ، با ھەموو لەھەر چوار پارچەی کوردوستان و دەرەوە دەنگ بەرز بکەینەوە، با ھەمومان تورکیاو بەکرێگیراوەکانیان شەرمەزارو ڕیسوا بکەین، سەرکەوتن ھەردەم بۆ گەلەکەمانە ، دکتاتۆرو فاشیستەکان و بەکرێگیراوانیان بۆ زبڵدانی مێژوو..\nبا ھەموو داوابکەێن لە حکومەتی ھەرێمی کوردستان و، پارتی دیموکراتی کوردستان و پارتی کرێکارانی کوردستان وازبێنن لە لوتبەرزی و بەکارھێنانی وشەی زبرو تومەت دابەشکردن بە سەر یەکتردا و ، شەری نێوانیان دوور لە دەستی دەرەکی لە رووی سەربازی و راگەیاندنەوە راگرن و. بە زمانی دیالۆگ و لە یەکتێگەیشتن گیروگرفت و کێشەکان چارەسەر بکەن و، ھەردوولاش کۆکن لە سەر ئەوەی شەری ناوخۆیی کورد سوودی بۆ دوژمنان ھەیە.


بەیانی مووچەی وەزارەتی ناوخۆ و کاروباری کۆمەڵایەتی دابەش دەکرێت\nTUE, 12 MAR 2019 16:05 | KDP.info\nهەولێرـKDP.infoـ وەزارەتی دارایی و ئابووری گەنجینەکانی دابەشکردنی مووچەی ئاگادار کردووەتەوە، مووچەی وەزارەتی ناوخۆ و کاروباری کۆمەڵایەتی و خوێندنی باڵا و ئەوقاف دابەش بکرێت.\nدوای لادانی پاشەکەوتی مووچە (۱۰ی ۳) دەست بە دابەشکردنی مووچەی بێپاشەکەوت کرا، وەزارەتی پێشمەرگە یەکەم وەزارەت بوو مووچەی وەرگرت.\nسەرچاوەیەک لە وەزارەتی دارایی و ئابووری، کە نەیویست ناوی ببرێ، بە ماڵپەڕی فەرمیی پارتی دیموکراتی کوردستانی ڕاگەیاند: "دابەشکردنی مووچە بەردەوامە و بۆ سبەینێش وەزارەتی دارایی و ئابووری، گەنجینەکانی ئاگادار کردووەتەوە مووچەی وەزارەتی ناوخۆ و دەستەبەری کۆمەڵایەتی، ئەوقاف و خوێندنی باڵا دابەش بکرێت."


📊 بابەت 370,598 | وێنە 57,408 | پەڕتووک PDF 10,677 | فایلی پەیوەندیدار 38,952 | 📼 ڤیدیۆ 164 | 🗄 سەرچاوەکان 13,627 |\n◄ ئەنجام: 65 تۆمار دۆزرایەوە، لاپەڕە 1 لە 7 ژمارەی تۆمار لە لاپەڕەیەکدا: 🗐 1 🗐 5 🗐 10 🗐 25 🗐 50 🗐 100\n📕 ئامارنامە - وەشانی 1 پەڕتووکخانە\n📅 کاتی تۆمارکردن Sep 9 2015 9:09PM\n👁 ئەم بابەتە 18,151 جار بینراوە\nتایبەتە بە لیستی ئەو ئامار و راپرسییانەی کە رێکخرا [ زۆرتر... 👁] 📕 ✖ 0 1 ✔ 99% ✍ هـ.ب. 9-9-2015 21:09:58\n📕 ئاماری ئۆتۆمۆبێلەکانی کەرتی تايبەت لەهەرێمی کوردستان بۆ ساڵی 2018 پەڕتووکخانە\n📅 کاتی تۆمارکردن Dec 4 2019 11:20PM\nئاماری ئۆتۆمۆبێلەکانی کەرتی تايبەت لەهەرێمی کوردست [ زۆرتر... 👁] 📕 ✖ 0 0 ✔ 99% ✍ ج.ع.ئـ. 4-12-2019 23:20:08\n📕 الاحصاء الاستثنائي في محافظة الحسکة پەڕتووکخانە\n📅 کاتی تۆمارکردن Sep 8 2012 10:54AM\nم. اوسي [ زۆرتر... 👁] ✖ 📕 ✖ 0 0 ✔ 72% ✍ هـ.ب. 8-9-2012 10:54:19


سینه‌مای فێستیڤاڵی نێونه‌ته‌وه‌یی فیلمی منداڵان دیاریکرا\n9/7/2018 09:58 AM\nکۆبوونه‌وه‌ی لێژنه‌ی جێبه‌جێکاری سی و یه‌که‌مین فێستیڤاڵی نێونه‌ته‌وه‌یی فیلمه‌کانی منداڵان و مێرمنداڵانی ئێران به ئاماده‌بوونی به‌ڕێوه‌به‌ران و کارگێڕانی ئه‌م رووداوه به‌ڕێوه‌چوو که په‌ردیسه‌کانی سینه‌مایی بۆ نمایشکردنی فیلمه‌کانی ئه‌م رووداوه نێونه‌ته‌وه‌ییه دیاریکران.\nبه‌پێی راپۆڕتی لێژنه‌ی په‌یوه‌ندییه‌کان و راگه‌یاندنی سی و یه‌که‌مین خولی فێستیڤاڵی نێونه‌ته‌وه‌یی فیلمه‌کانی منداڵان و مێرمنداڵانی ئێران، "عه‌لیڕه‌زا ره‌زاداد" ده‌بیر، "عیزه‌توڵڵا عه‌لیزاده" جێگری پشتیوانی و به‌رنامه‌داڕشتن، "سه‌ید ئه‌حه‌د میکائیل زاده" جێگری په‌یوه‌ندییه‌کان و راگه‌یاندن، "فه‌رزاد ئه‌ژده‌ری" به‌ڕێوه‌به‌ری نووسینگه‌ی فێستیڤاڵ، "فه‌رزاد موهاجرانی" به‌رپرسی نووسینگه‌ی ئه‌لیکتڕۆنیک، "عادڵ دێهده‌شتی" جێگری یه‌که‌می به‌ڕێوه‌به‌ری جێبه‌جێکاری پارێزگای ئیسفه‌هان و "سه‌ید مێهدی سه‌جادزاده" به‌رپرسی ده‌بیرخانه‌ی نووسینگه‌ی ئیسفه‌هانی سی و یه‌که‌مین خولی فێستیڤاڵی نێونه‌ته‌وه‌یی فیلمه‌کانی منداڵان و مێرمنداڵانی ئێران، له ره‌وتی قۆناغه‌کانی چۆنییه‌تی به‌ره‌وپێشچوونی کاروباری جێبه‌جێکردنی په‌یوه‌ندیدار به به‌ڕێوه‌چوونی ئه‌م رووداوه ئاگاداربوون.\n"عه‌لیڕه‌زا ره‌زاداد" ده‌بیرو به‌رپرسی ئه‌م فێستیڤاڵه له ره‌وتی قۆناغه‌کانی جۆراوجۆری ئاماده‌کردنی ته‌کنیکی و به‌رنامه‌ی پێوه‌لکانی ده‌فرایه‌تییه‌کانی نمایشکردنی فیلمه‌کان له په‌ردیسی سینه‌مایی کۆمه‌ڵگه‌ی بازرگانی، فه‌رهه‌نگی و گه‌شتیاریی سیتی سه‌نته‌ر به کۆڕی گشتی سامانه‌ی نمایشکردنی فیلمه‌کانی سینه‌مایی وڵاتی ئێران ئاگادارکرا.\nسینه‌مای "سیتی سه‌نته‌ر" پێکهاتووه له 10 هۆڵی نمایشکردن که ده‌وڵه‌مه‌نه‌ده به ستاندارده‌کانی رۆژی دونیا.\n"سیتی سه‌نته‌ر" به یه‌که‌مین ناوه‌ندی کۆمه‌ڵگه‌ی بازرگانی، فه‌رهه‌نگی و گه‌شتیاری له‌دوای شۆڕشی ئیسلامی گه‌لانی ئێران له شاری مێژوویی ئیسفه‌هان دێته ئه‌ژماردن که گه‌یشتۆته قۆناغی ئاماده‌کردن و که‌ڵک لێوه‌رگرتن.\nهه‌بوونی ناوه‌نده‌کانی وه‌کو هۆڵه‌کانی یاری بۆ منداڵان و مێرمنداڵان، به‌شی فه‌رهه‌نگی و هونه‌ری، مۆزه‌خانه، گه‌له‌رییه هونه‌رییه‌کان و کۆلێژی هونه‌ر له تایبه‌تمه‌ندییه‌کانی دیکه‌ی ئه‌م ناوه‌نده‌یه.\nپه‌ردیسی سینه‌مایی کۆمه‌ڵگه‌ی بازرگانی، فه‌رهه‌نگی و گه‌شتیاری "سیتیسه‌نته‌ر"ی ئیسفه‌هان وه‌کو کۆمه‌ڵگایه‌کی گه‌وره بۆ پیاسه‌کردن و حه‌سانه‌وه‌و به‌شه‌کانی فه‌رهه‌نگی و گه‌شتیاری له‌رۆژی هه‌ینی 27ی جونی 2018ی زایینی هاتۆته ناو ریزی کۆمه‌ڵگه‌کانی فه‌رهه‌نگی بۆ نمایشکردنی فیلمی سینه‌مایی.\n"سه‌ید مسته‌فا حوسێنی" به‌ڕێوه‌به‌ری په‌ردیسی سینه‌مایی "ساحێل"، راپۆڕتی پێویستی سه‌باره‌ت به ئاماده‌کردنی ئه‌م په‌ردیسه‌ی خسته به‌رده‌ستی ده‌بیرو به‌ڕێوبه‌رو کارگێڕانی سی و یه‌که‌مین خولی فیستیڤاڵی نێونه‌ته‌وه‌یی فیلمه‌کانی منداڵان و مێرمنداڵانی ئێران. ئه‌م کۆمه‌ڵگه‌ی سینه‌ماییه به که‌ره‌سته‌و جیهازی ته‌کنیکی و پێشکه‌وتوو به ستاندارده‌کانی رۆژی دونیا له‌بواری نمایشکردنی فیلمدا ئاماده‌و ته‌یار ده‌کرێت.\nله هه‌رکام له‌م په‌ردیسانه، به‌رێژه‌ی سێ هۆڵی سینه‌ما بۆ نمایشکردنی فیلمه‌کانی سی و یه‌که‌مین خولی فیستیڤاڵی نێونه‌ته‌وه‌یی فیلمه‌کانی منداڵان و مێرمنداڵانی ئێران ته‌رخانده‌کرێت.\nبه له‌به‌رچاوگرتنی ئه‌وه‌ی که په‌ردیسی سینه‌مایی "چوارباغ" له ناوه‌ندی شاری ئیسفه‌هان هه‌ڵکه‌وتووه، به‌هه‌موو ده‌فرایه‌تییه‌کانییه‌وه وه‌کو خولی پێشووی فێستیڤاڵ، میوانداری ئه‌م رووداوه سینه‌ماییه ده‌بێت.\nسی و یه‌که‌مین خولی فیستیڤاڵی نێونه‌ته‌وه‌یی فیلمه‌کانی منداڵان ومێرمنداڵانی ئێران به ده‌بیری و به‌رپرسایه‌تی "عه‌لیڕه‌زا ره‌زاداد" له رۆژانی 8 تا 14ی مانگی خه‌رمانانی ئه‌مساڵ رێکه‌وتی 30ی ئۆگۆست تا 5ی سێپته‌مبری 2018ی زایینی له دوو به‌شی نه‌ته‌وه‌یی و نێونه‌ته‌وه‌ییدا له شاری مێژوویی ئیسفه‌هان له وڵاتی ئێران به‌ڕێوه‌ده‌چێت.\nخاك - مه‌نوچێهر جیهانی


خه‌تای كێیه؟ ئه‌و مه‌ته‌ڵه‌ی هه‌ڵنایه ... سه‌لمان كۆچه‌ری\nهه‌ندێك جار له پێناو له خۆ دورخستنه‌وه‌ی كێشه‌كان و خافڵكردنی میلله‌ت ده‌سه‌ڵات په‌نا ده‌باته به‌ر دروستكردنی هه‌ندێك ده‌نگۆ ئه‌وه‌ش ته‌نیا بۆ ئه‌وه‌ی خه‌تاو گه‌نده‌ڵیه‌كانی و لێپسراویه‌تی له خۆی دوور خاته‌وه، ئه‌و شیوازه له مامه‌ڵه كردنه سیفه‌و ئه‌دای مامه‌ڵه‌كردنی هه‌ر ده‌سه‌ڵاتێكی نادادپه‌رور و گه‌نده‌ڵ و دیكتاتۆره.\nده‌سته‌لات و حكومه‌تی كوردی كه پارتی و یه‌كێتی لێی به‌رپرسیاره نه‌یتوانی بۆ دوو مانگ قه‌یرانێك چاره‌سه‌ر بكات كه ته‌واوی كایه‌كانی ژیانی و به‌ڕێوبردنی له‌سه‌ر وابه‌سته ئه‌ویش قه‌یرانی نه‌مانی پاره، ته‌نانه‌ت بانقه‌كان كه به‌س به‌ناو بانقن ته‌نیا شوێنی دابه‌شكردنی پاره‌ن له هه‌رێم قه‌لۆش بوون.\nقه‌لۆشبوونی بانقه‌كان وا ده‌كات نێچیرڤان بارزانی داوای هاوكاری له توركیا بكات، توركیاش ده‌ڵێت " پێشنیار ده‌كه‌م به‌رپرسان پاره‌كانیان له بانقه‌كانی سویسرا رابكێشنه‌وه و بیهێنه‌وه هه‌رێم"، هه‌ر له‌گه‌ڵ ئه‌و قه‌یرانانه‌ش حكومه‌ته‌كه‌مان ئیكسپایه‌ر بووه وا 150 رۆژه هه‌ڵبژاردن كراوه‌و كار هه‌ر له‌سه‌ر ئه‌و حكومه‌ته ئیكسپایه‌ره ده‌ڕوا.\nبۆ جكومه‌ن پێكناهێنرێت، بۆ پاره‌ی پێشمه‌رگه‌ی هه‌ژار، فه‌رمانبه‌ر قه‌ردار نادرێت، بۆ بانقه‌كان پاره‌یان تێدا نه‌ماوه، خه‌تای كێیه حكومه‌ت پێكناهێنرێت؟؟؟؟؟ ئه‌وه زۆرترین پرسیاره باوه‌كانی نێو خه‌ڵكه، ده‌نگۆی خه‌تا دانه پاڵ یه‌كتریش له لایه‌كی تره‌وه.\nخه‌تای پارتیه و پێكهێنانی حكومه‌ت له ئه‌ستۆی براوه‌ی یه‌كه‌مه؟\nخه‌تای یه‌كێتیه‌و ده‌ستبه‌رداری وه‌زاره‌تی پێشمه‌رگه نابێت؟\nخه‌تای گۆڕانه به‌بَی وه‌زاره‌تی ناوخۆ ناچێته ناو حكومه‌ته‌وه؟\nنا خه‌تای ئیسلامیه‌كانه؟\nهه‌ر نه‌تان زانی خه‌تای ئێرانه و ده‌ڵێت ده‌بێت یه‌كێتی پشكی گه‌وره‌ی هه‌بێت؟\nئێوه ده‌ڵێن چی هه‌مووی خه‌تای پارتی و توركیایه ئه‌وانه سه‌ره داون. . .\nئه‌ی بۆ پاره نه‌ماوه بودجه نییه، سه‌رۆكی هه‌رێم (خه‌تای یه‌كێتی و پارتیه چۆن ناتوانن مووچه‌ی دوو مانگ دابین بكه‌ن) . . . . . . .\nنا هه‌مووی خه‌تای مالیكیه ئه‌و هه‌ر بیانو ده‌گرێت. . .\nنا بۆڕی نه‌وته‌كه گیراوه‌و توركیا چاكی ده‌كاته‌وه. . . .


ئه‌ڵمانیا به‌شداریی ناكات له ئه‌ركی تازه‌ی ناتۆ له عێراق\n2018-07-07 [07:25 AM]\nله‌كاتێكدا كه بڕیاره ناتۆ به‌مزووانه بۆ راهێنانی ئه‌فسه‌رانی عێراقیی راوێژكاری سه‌ربازیی ره‌وانه‌ی عێراق بكات، حزبی سۆشیاڵ دیموكراتی ئه‌ڵمانیا كه به‌شداری حكومه‌تی كابینه‌ی ئێستای ئه‌م وڵاته‌یه، رایگه‌یاندووه كه رێگه نادات سوپای وڵاته‌كه‌یان به‌شداریی له ئه‌ركی تازه‌ی ناتۆ له عێراق بكات.\nهه‌فته‌نامه‌ی شپیگڵی ئه‌ڵمانیاش له تازه‌ترین ژماره‌ی خۆیدا نووسیویه‌تیی كه ئه‌م وڵاته به‌نیازه نییه له ئه‌ركی تازه‌ی په‌یمانی باكووری ئه‌تڵه‌سیدا به‌شداریی بكات له عێراق.\nبڕیاره ناتۆ به‌مزووانه بۆ راهێنانی ئه‌فسه‌رانی سوپای عێراق 550 راوێژكاری سه‌ربازیی ره‌وانه‌ی عێراق بكات و پشكێكیش له‌م ئه‌ركه به‌ر ئه‌ڵمانیا ده‌كه‌وێت، به‌ڵام به‌رپرسانی حزبی سۆشیاڵ دیموكراتی ئه‌ڵمانیا كه به‌شداری په‌رله‌مان و كابینه‌ی حكومه‌تی ئێستای ئه‌م وڵاته‌ن رایانگه‌یاندووه كه ئه‌وان پشیتوانیی ده‌كه‌ن له‌وه‌ی یارمه‌تیی سه‌ربازیی بدرێت به عێراق، به‌ڵام رازیی نین وڵاته‌كه‌یان به‌شداریی له ئه‌ركی ناتۆ له عێراقدا بكات.\nله راپۆرته‌كه‌ی هه‌فته‌نامه‌ی شپیگڵی ئه‌ڵمانیدا ئه‌وه‌ش نووسراوه كه ئه‌ڵمانیا له‌م چه‌ند مانگه‌ی دواییدا سه‌رقاڵی داڕشتنی پلانێكه به مه‌به‌ستی راهێنانی سه‌ربازیی به هێزه عێراقییه‌كان و به‌تایبه‌تیش له بواری هه‌ڵگرتنه‌وه‌ی مین. بۆ ئه‌م مه‌به‌سته‌ش راوێژكارانی ئه‌ڵمانیا كه له ئورده‌ن جێگیرن بۆ ماوه‌ی 6 تا 8 هه‌فته ره‌وانه‌ی عێراق ده‌كرێن.


“هەندێك پەڕلەمانتار ناوێرن واژۆی بكەن”لە پەڕلەمانی عیراق یاسایەك دژی بۆردومانەكانی توركیا دەردەكرێت – تۆڕی میدیایی خەڵک\n“هەندێك پەڕلەمانتار ناوێرن واژۆی بكەن”\nلە پەڕلەمانی عیراق یاسایەك دژی بۆردومانەكانی توركیا دەردەكرێت\nبەڕێوەبەرایەتی گشتی پەروەردەی پارێزگای هەڵەبجە: سبەینێ دەوامی فەڕمییە\nوێنە.. بەهۆی بەفر و سەرماوە لە چەند ناوچەیەك پشوو ڕاگەیەنرا\nوێنە.. تەرمی 5 قوربانی ڕووداوەكەی دەریای ئایۆن گەڕێنرایەوە سلێمانی\nسبەینێ لەسنووری پەروەردەی سلێمانی دەوام ئاساییە\nكوردستان.. بوومەلەرزەیەكی بەهێز ڕوویدا\nپنتاگۆن: كورد و سوننە لەگەڵ كشانەوەی هێزەكانمان نین لە عیراقدا\nژمارەی قوربانیانی هێرشە مووشەكییەكەی ئێرانیش ئاشكرادەكات\nهادی عامری: توانای پاراستن و بەرگریكردنمان لە عیراق هەیە\nپسپۆڕێكی یاسایی: لەمكاتەدا عیراق ناتوانێت هێزەكانی ئەمریكا دەربكات\nعەلی سیستانی: پێكهێنانی حكومەتی نوێ لە ماوەی دەستوری لایداوە\nسائیرون: خۆپیشاندانی ملیۆنی ئەمڕۆ پەیامێكە بۆ ترەمپ\nئەردۆغان: مەترسی سەرهەڵدانەوەی داعش لە عیراق هەیە\nبەرهەم ساڵح: 600 خۆپیشاندەری عیراقی كوژراون\nراوێژكاری ئەڵمانیا لەسەر داوای ئەردۆغان گەیشتە توركیا\nدراوسێكانی لیبیا لە جەزائیر كۆبوونەوە\nناتانیاهو سەردانی ئەمریكا دەكات\nحكومەتی هەرێم خزمەتگوزاری ناو یەكەكانی نیشتەجێبوون كەمدەكاتەوە\nوەزارەتی دارایی و ئابوری ڕونكردنەوەیەكی بڵاوكردەوە\nڕۆیتەرز: هەرێم ڕۆژانە 400 تا 500 هەزار بەرمیل نەوت هەناردە دەكات\nوەزیری دارایی و ئابوری عیراق: كێشە بۆ مووچەی فەرمانبەران دروست نابێت\nئەمڕۆ كۆتایی بە دابەشكردنی مووچەی مانگی 1ی ساڵی ڕابردوو دێت\nتا ئێستا 10 پەڕلەمانتار ڕەتیان كردۆتەوە\nهەڵوێستی پەڕلەمانتارە ئیسلامییەكان لەسەر خانەنشینی چییە؟\nناوی كاندیدان بۆ سەرۆك وەزیرانی نوێی عیراق ئاشكراكران\nدیاریکراوی ڕێژەی داگرتنی ئەپەکان لە مۆبایل داتا بێزاری کردوویت؟(چارەسەر)\nزەنگێکی مەترسیدار بۆ بەکارهێنەرانی ئایفۆن و ئایپاد\nچۆن لە باکگراوندی مۆبایلەکەت ڤیدیۆی یوتیوب کارپێدەکەیت(ئەندرۆید)\nلیستی مۆبایلەکانی هواوی کە نوێکاری EMUI 10 یان پێدەگات\nئۆپۆ مۆبایلێکی هەرزانی ڕاگەیاند بە ڕامی ٨ گێگابایت و باتری ٤٠٠٠ و چوار کامێرا!\nبەنداوی زەلان پێنج ساڵە چارەنوسی بە نادیاری ماوەتەوە\nكەشناسی: شەختە دروست دەبێت\nشەپۆلێكی سەرما و بەفر ناو شارەكانی هەرێم دەگرێتەوە\nبەوێنە؛ لەناوچەیەكی هەرێم مەترێك بەفر باری و ئاو بەستی\n2019/06/29 - 7:08 PM\nئەندامێكی فراكسیۆنی گۆڕان لە پەڕلەمانی عیراق ڕایدەگەیەنێت، واژۆی پێویستم بۆ خستنە بەرنامەی كاری پەڕلەمان كۆكردۆتەوە، بۆ دەركردنی یاسایەكی تایبەت بەو هێرشانەی توركیا لەناو خاكی عیراق ئەنجامی دەدات و هاووڵاتیانی سڤیل دەكاتە قوربانی، دەشڵێت: “هەندێك لە فراكسیۆنەكان بەهۆی هەڵوێستی حزبەكانیانەوە لەگەڵ ئەوەنین، بەڵام ئەوانە كەمینەی پەڕلەمانن”.\nكاوە مەحمود، ئەندامی فراكسیۆنی گۆڕان لە پەرلەمانی عیراق بە (خەڵك)ی ڕاگەیاند، لە ئێستادا لە ڕێگەی یاداشتێكەوە بۆ خستنە بەرنامەی كاری پەڕلەمان و ڕێگری كردن لەو هێرشانەی توركیا لەناو خاكی عیراق ئەنجامی دەدات و هاووڵاتیانی ناوچەكانی هەرێمی دەكاتە قوربانی واژۆی 52 پەڕلەمانتارم كۆكردۆتەوە و ژمارەیی یاسایی خۆی تەواو كردووە.\nوتیشی، “داوام كردووە سەرۆكایەتی پەڕلەمان هێرشەكانی توركیا بخاتە بەرنامەی كاری خۆی بە میوانداری هەریەك لە سەرۆك وەزیران و وەزیری ناوخۆ و لایەنە پەیوەندیدارەكان، بۆ ئەوەی یاسایەك لە پەڕلەمانەوە دەربچێت ببێتە هۆی ڕێگری لەو هێرشانە، چونكە ناكرێت وڵاتێكی بێگانە لەناو خاكی عیراق هێرش بكاتە سەر هاووڵاتیان”.\nڕاشیگەیاند، تا ئێستا ئەنجوومەنی وەزیرانی عیراق هەڵوێستێكی جدی نەبووە و پەڕلەمانی عیراق-یش وەك نوێنەری خەڵكی عیراق دەبێت هەڵوێستی جدی هەبێت بۆ ڕێگری كردن لە بەزاندنی سنوور و سەروەری خاكەكەی.\nئاماژەی بۆ ئەوەشكرد، ئومێد دەكەین بەم نزیكانە ئەو داوایەی ئێمە، كە بە پێی پەیڕەوی ناوخۆ كاری بۆ كراوە بخرێتە بەرنامەوە، بەڵام هەندێك فراكسیۆن بەدەمەوەچوونیان بۆ پرسە وەك پێویست نیە، بەهۆی هەڵوێستی حزبەكانیان، بەڵام ئەوانە كەمینەی پەڕلەمان.\nبزووتنەوەی گۆڕانپەڕلەمانی عیراقتوركيا\nڕووداوێكی هاتووچۆ 15 قوربانی لێكەوتەوە\nپلەی گەرما نزمتر دەبێتەوە\nباس لە بەكارهێنانی داعش دەكات\nبەرپرسێكی یەكێتی: ئەمریكا پرۆژەیەكی گەورەی لە عیراقدا هەیە\nجارێكی دیكە كۆبوونەوەی پەڕلەمان شكستی هێنا\nپەڕلەمانتارێك: بەرهەم ساڵح گڵۆپی سەوز بۆ كاندیدی سەرۆك وەزیران لە ترەمپ وەردەگرێت\nبارزانی و بەشیر حەداد كۆبوونەوە\nكەعبی: دەبێت سەركردە عیراقییەكان لە داڤۆس بایكۆتی ئەمریكاییەكان بكەن\nنێچیرڤان بارزانی و چاوش ئۆغڵو لە داڤۆس كۆبوونەوە\n2020/01/24 - 10:01 PM\nوەزارەتی بەرگری ئەمریكا (پنتاگۆن) ئاشكرایدەكات، 34 سەربازی هێزەكانیان بە هۆی هێرشە مووشەكییەكەی ئێران بۆ سەر بنكەی سەربازیی عەین ئەسەد لە ئەنبار بریندار بوون، ڕاشیدەگەیەنێت، كورد و سوننە لەگەڵ مانەوەماندان لە عیراقدا.\nجۆناسان هۆفمان وتەبێژی وەزارەتی بەرگری ئەمریكا (پنتاگۆن) لە كۆنگرەیەكی ڕۆژنامەوانیدا ڕایگەیاند، بەهۆی هێرشە مووشەكییەكەی ئێران بۆ سەر بنكەی سەربازی عەین ئەسەد لە پارێزگای ئەنبار، 34 سەرباز بریندار بوون كە بەشێكیان بۆ چارەسەكردن گواستراونەتەوە بۆ ئەڵمانیا.\nپێشتر پنتاگۆن ڕایگەیاندبوو، 11 سەرباز لەو هێرشە مووشەكییەدا بریندار بوون كە ڕۆژی 8ی ئەم مانگە سوپای ئێران لە تۆڵەی كوژرانی قاسم سولەیمانی فەرماندەی پێشووی فەیلەقی قودس بۆ سەر بنكەی سەربازی عەین ئەسەد ئەنجامیدا.\nسەبارەت بە پرسی كشانەوەی هێزەكانیشیان لە عیراق، جۆناسان هۆفمان وتەبێژی وەزارەتی بەرگری ئەمریكا (پنتاگۆن) وەك ئاماژەیەك بۆ ڕەتكردنەوەی داواكارییەكە ڕایگەیاند: كورد و سوننە لەگەڵ كشانەوەی هێزەكانی ئەمریكادا نین.\n2020/01/24 - 6:55 PM\nهادی عامری، سەرۆكی دەستەی حەشدی شەعبی ڕایگەیاند، ئەمڕۆ گەلی عیراق پەیامێكی دا بە ئەمریكییەكان كە چیتر نایانەوێت لە خاكەكەیاندابن و خۆیان دەتوانن پارێزگاری وڵاتەكەیان بكەن.\nعامری لە ڕاگەیەندراوێكدا سوپاسی موقتەدا سەدری كردووە بۆ ڕێكخستنی خۆپیشاندانەكەی ئەمڕۆ و تەئكیدی كردووەتەوە، گەلی عیراق لەگەڵ چوونەدەرەوەی ئەمریكییەكاندایە.\nئەمڕۆ خۆپیشاندانی ملیۆنی بۆ دەركردنی هێزەكانی ئەمریكا لە عیراق كرا و ڕەوتی سەدریش پشتیوانی خۆپیشاندانەكەیان كرد.\n2020/01/24 - 6:00 PM\nعەلی تەمیمی، پسپۆڕی یاسایی ڕایگەیاند، عیراق لەمكاتەدا ناتوانێت هێزەكانی ئەمریكا دەربكات، چونكە حكومەتی ئێستا كاربەرێكەرە.\nتەمیمی ئەمڕۆ هەینی لە ڕاگەیەندراوێكدا كە زۆربەی میدیاكانی عیراق بڵاویانكردووەتەوە، ئاماژەی بە ڕێككەوتنی ئەمنی نێوان عیراق و ئەمریكا كردووە، كە لە ساڵی 2008دا لەنێوانیاندا واژۆ كراوە و بە ڕونی باس لەوەكراوە، لە كۆتایی ساڵی 2011دا هێزەكانی ئەمریكا دەچنە دەرەوەی عیراق و ئەوەش كراوە.\nهەروەها نوسیویەتی”لەسەر بڕیاری 2170ی ئەنجومەنی ئاسایشی نێودەوڵەتی جارێكی دیكە ئەمریكا لە ساڵی 2014 دا گەڕایەوە عیراق، گەڕانەوەی دووەمجار لەسەر داوای خودی عیراق خۆی بووە”.\nلە بەشێكی دیكەی ڕاگەیەندراوەكەدا ئاماژەی بەوەكردووە، ئەگەر حكومەتی نوێ پێكهات، ئەو كات دەتوانێت داوای كشانەوەی هێزەكانی ئەمریكا بكات.\nبۆ زاخاوی مێشک: هەوڵبدە وەڵامی ئەم پرسیارانە بزانیت!\nچەند وەرزشێکی کشان کە جێگای شێلانت بۆ دەگرێتەوە و دەتوانیت بۆخۆت ئەنجامی بدەیت\nچەند زانیاریەکە لەسەر ئەم جیهانەی ئێمە کە باوەڕپێکردنیان ئەستەمە\n١٩ کەس هیچ شەرمیان لە چواردەورەکەیان نەکردووە\nچەند تاکتیکێک کە دڵنیات دەکەینەوە ١٠٠٪ کاری خۆی دەکات!\nچۆن تەنها بە پیاز چارەسەری تاڵە سپیەکانی ناو قژت دەکەیت؟\nکۆمەڵێک لۆژیکی منداڵ کە هەتابڵێیت پێکەنیناوییە!\nنرخی مریشك كەمدەكرێتەوە و هەناردەش قەدەغەكرا\n(ڤیدیۆ) گۆڵکاری ئیتاڵیایە و لە لێدانی پەناڵتی بەرامبەر ناپۆلی توشی ئەم حاڵەتە ناخۆشە هات !\n(ڤیدیۆ) ئەستێرەکانی میڵواکی باکس سەردانی پاریس سانت جێرمان دەکەن، یاریی تۆپی پێ دەزانن !\nکیکی سیتین حەوانەوە نازانێت، بە باوبۆران مەشق و ڕاهێنانەکانی بەرشلۆنە بەردەوامە !\nکورتەی یاریی نێوان (بێرنڵی ٢ – ٠ مانچستەر یونایتد)\nکورتەی یاریی نێوان (ڕیمس ٠ – ٣ پاریس سانت جێرمان)\nکورتەی یاریی نێوان (سالامانکا ١ – ٣ ڕیاڵ مەدرید)\nخەڵك – بەشی هەواڵ بەڕێوەبەرایەتی گشتی پەرەوەردەی پارێزگای هەڵەبجە لە ئاگادارینامەیەكدا ڕایدەگەیەنێت، سبەینێ شەممە 25/1/2020 لەسەرجەم ناوەندەكانی خوێندن لە سنوری...\nخەڵك – نزار مستەفا بەهۆی ئەو شەپۆلەی بەفربارینەی كە هەرێمی كورستانی گرتووەتەوە لەچەند ناوچەیەكی ئاستەنگی هاتوچۆ بۆ هاووڵاتیان و شۆفێران...\nخەڵك – بەشی هەواڵ دەزگای لوتكە بۆ كاروباری پەنابەران ڕایدەگەیەنێت، تەرمی 5 قوربانی ڕووداوەكەی ڕۆژی 11/1/2020ی دەریای ئایۆنی نێوان یۆنان...


پێشڤەچوونا هێزێن ئارتەشا رەژیما سووریێ ل ئەنیا ئیدلبێ - دارکا مازی\nپێشڤەچوونا هێزێن ئارتەشا رەژیما سووریێ ل ئەنیا ئیدلبێ\nنەرینگەها مافێن مرۆڤان ل سووریێ ئێڤارا دوهی ٢٦/١/٢٠٢٠ان راگهاند هێزێن ئارتەشا ئەسەد د دەما ٤٨ دەمژمێران دە ژ بلی پێشڤەچوون و کۆنترۆلکرنا ٨ گوندان ل سینۆرێ باژارێ ئیدلبێ ل باکورێ رۆژئاڤایێ سووریێ یی پێشڤەچوون دەست خوە ڤە ئانینە.\nڤێ سازیا مافێن مرۆڤان ل سووریێ تەکەز کر، هێزێن سووریێ و چەکدارێن ئالیگرێ رەژیما ئەسەد گهشتینە رێیا ناڤدەولەتی یا “حەلەب-دیمەشق” کو ب M5 بەرنیاسە، و رێیا پەیوەندیێ ل باکورێ ناڤچەیا “معرە النعمان” گرتیە.\nد ڤان پێشڤەچوونان دە هێزێن رەژیما سووریێ نێزێ باژارێ ستراتیژی یێ معرە النعمان دویەمین باژارا مەزن ئێ ئەدلیبێ بوونە. باژارێ معرە النعمان، باژرەک ستاریژیکە ب تایبەتی کو دکەڤە ل سەر رێیا لەزگین یا ناڤدەولەتی یا پێکڤەگرێدانا دناڤبەرا حەلەب و دیمەشقا پایتەخت.\nهێزێن رەژیما سووریێ ژ ئالیێ باکور و رۆژئاڤا باژارێ معرە النعمان خستیە ژێر ئاگربارانێن خوە و د پەڤچوونێن گران دە دگەل گرۆپێن چەکدار یێن دژبەرێن خوە ئێڤارا رۆژا یەکشەمی کارینە باژارێ معرشۆرین بخن ژێر رکێفا خوە.\nهێزێن رەژیما ئەسەد هەر وەها ٨ باژار ل سینۆرێ ئیدلبێ د کێمترین ژ ٤٨ دەمژمێران دە کۆنترۆل کرینە کو پێک دهێن ژ ڤان باژاران: تلمنس، معرشمشە، الدیر الشرقی، الدیر الغربی، معرشمارین، معراتە، الغزفە و معرشورین و ژ بلی ڤان باژاران هنەک ناڤچەیێن دن ژی کۆنترۆل کرینە.


“روسنەفت لەپای 80%ی قازانجی نەوتی هەرێم برنجمان بەدیاری دەداتێ تا لەبرسا نەمرین” – تۆڕی میدیایی خەڵک\n2020/10/11 - 8:00 PM\nدوای ئەوەی حكومەتی هەرێم ڕایگەیاند، كە هاوكاری دارایی و خۆراك بەسەر خێزانە هەژارەكانی هەرێم دابەش دەكەن، پەڕلەمانتارێك ئاشكرای دەكات، كۆمپانیای ڕوسنەفت، كە گرێبەستی نەوتی لەگەڵ كراوە لەبری بوژاندنەوەی ژێرخانی وڵات برنج-مان بەدیاری بۆ دەنێرێت تا لەبرسا نەمرین؟\nعومەر گوڵپی، ئەندامی پەڕلەمانی كوردستان لە فراكسیۆنی كۆمەڵی ئیسلامی بۆ (خەڵك) ڕایگەیاند، دیاری كۆمپانیای ڕوسنه‌فتی ڕوسی بۆ هەرێم بڕێك برنجه، كه حكومه‌تی هه‌رێم سه‌رقاڵی دابه‌شكردنیه‌تی به‌سه‌ر هه‌ژاره‌كاندا و نزیكه‌ی 300 هەزار خێزان هه‌ریه‌كه‌یان به بڕی (50) كیلۆ لێی سوودمه‌ند ده‌بن.\nڕاشیگەیاند، کۆمپانیای ڕوسنەفت، یەکێک لە کۆمپانیاکانی بواری دەرهێنان و پەرەپێدانی نەوتە لە هەرێمی کوردستان و کۆمەڵێک گرێبەستی لەگەڵ وەزارەتی سامانە سروشتیەکان بۆ دۆزینەوە و بەرهەمهێنانی نەوت واژۆ کردووە، کە گرێبەستەکان بە شێوەی گرێبەستی هاوبەشییە لە بەرهەم و کۆمپانیاکە دەبێتە خاوەنی 80%ی قازانج.\nئەو پەڕلەمانتارە دەڵێت: “ئه‌مه ئه‌گه‌ر لوتكه‌ی شكست و خراپی سیاسه‌تی به‌ڕێوه‌بردن نه‌بێت، ناو ده‌نرێت چی؟ ئایا هیچ حكومه‌تێك هه‌یه به‌مجۆره مامه‌ڵه له‌گه‌ڵ زێڕی ڕه‌شی وڵاتەکەیدا بكات؟”.\nعومەر گوڵپی دەپرسێت: “لە بری ئەوەی لە بەرهەمی گرێبەستەکانی نەوت کۆمپانیاکان ژێرخانی ئابووری وڵات ببوژێننەوە (برنج)مان بە دیاری بۆ دەنێرن تا لە برسا نەمرین؟”.\nبرنجدۆسێی نەوتی هەرێمروسنەفت


له سه‌ره‌تاكانی سه‌ده‌ی بیسته‌مه‌وه تاكو چه‌ند ساڵێك به‌ر له‌ئێستا سه‌ره‌ڕای هه‌موو ئه‌و گۆڕانانه‌ی كه به‌سه‌ر بازاڕی نه‌وت و بواره‌كانی ژینگه و په‌ره‌پێدانی ئابوورییدا هاتن، سه‌ره‌ڕای ئه‌وه‌یش كه زۆربه‌ی لێكۆڵینه‌وه و توێژینه‌وه نوێیه‌كانی گه‌وره ئابووریناسانی دنیا په‌یوه‌ندی نێگه‌تیڤی نێوان بوونی سامانی سرووشتیی زۆر و گه‌شه‌ی ئابووریان سه‌لماند و زه‌مینه‌یان بۆ بره‌وسه‌ندنی زیاتری تێزی نه‌فره‌تی سه‌رچاوه‌كان (Natural Resource curse ) ڕه‌خساند، كه‌چی هێشتا نه‌وت له‌ترۆپكی كاڵا ئابووری و ستراتیژییه‌كاندا مایه‌وه، له نووسین و ڵێكۆڵینه‌وه‌كانی بواری ئابووریی نه‌وتدا گرفتی سه‌ره‌كی ته‌واوبوونی یه‌ده‌گی نه‌وت و هه‌ڵبه‌ز و دابه‌زی نرخه‌كه‌ی و تێچووی ڕاده‌داری به‌رمیلی نه‌وت و چۆنیه‌تی به‌كارهێنانی داهاته‌كانی فرۆشتنی بوو له وه‌به‌رهێنانی ڕاسته‌قینه، ئه‌وه‌یش به‌ئامانجی به‌رده‌وامیی ئابووری و گه‌شه و تواناكانی به‌كاربردن بۆ سه‌رده‌می پاش ته‌واوبوونی یه‌ده‌گی نه‌وت، هه‌میشه خه‌می هێشتنه‌وه‌ی به‌شه نه‌وتی نه‌وه‌كانی داهاتوویش له‌ژێر زه‌ویدا  یه‌كێك بوو له‌و بابه‌تانه‌ی كه داواده‌كرا ڕه‌چاو بكرێت. به‌ڵام ئیستا خه‌می گه‌وره‌ی پرسی نه‌وت بووه به‌وه‌ی كه له‌ساڵانی داهاتوودا و به‌رله‌وه‌ی نه‌وت ته‌واوبێت خواست له‌سه‌ری زۆر كه‌م ببێته‌وه و بازاڕو بره‌وی له‌ده‌ست بدات و سه‌رده‌می نه‌وت كۆتایی بێت.\nله‌پشت ئه‌م پێشبینی وتێزه نوێیه‌وه ئارگیۆمێنتی واقیعی ولۆژیكی و زانستی و ئابووریی به‌هێز هه‌ن، به‌جۆرێك كه ئه‌گه‌ر له ئێستاداو داهاتودا نه‌بێته بنه‌ما و سه‌رچاوه‌ی زۆربه‌ی بۆچون و بڕیار و ئه‌جێندای كاره‌كان، ئه‌وا لانی وه‌ك گرفتێكی سه‌رباری گرفته ئاڵۆزه‌كانی تری ده‌وڵه‌تانی نه‌وتی مامه‌ڵه‌ی له‌گه‌ڵ ده‌كرێت.\nخه‌می ده‌وڵه‌ته نه‌وتییه‌كان\nبه‌رله‌وه‌ی بابه‌تی كۆتایی سه‌رده‌می نه‌وت به‌و جۆره ببێته جێی سه‌رنج، چه‌ندین ساڵه ده‌وڵه‌تانی ڕه‌یعی له‌قه‌یرانی ناوبه‌ناو و ناسه‌قامگیری ئابووریدا ده‌ژین، لێكۆڵینه‌وه‌كانی هه‌ریه‌ك له (J.D.Sachs &A.M.Warner,1995 ) و (,1998 Richard M. Auty and Raymond F. Mikessell) و( Gylfason, Herbertsson and Zoega, 1999) و ده‌یان لێكۆڵه‌ر و ئابووریناسی به‌ناوبانگی تر ئه‌وه‌یان سه‌لماندوه كه دۆخی گه‌شه‌ی ئابووری وڵاتانی نه‌وتی، له‌چاو وڵاتانی تری تازه گه‌شه‌سه‌ندوی نانه‌وتی خراپتره.\nوڵاته نه‌وتیه‌كان پیش ئه‌وه‌ی زه‌نگی كۆتاییهاتنی سه‌رده‌می نه‌وت بێداریان بكاته‌وه، چه‌ندین ساڵه به‌رده‌وام ئامانجی ڕاگه‌یه‌نراو و خه‌می گه‌وره‌یان فره‌چه‌شنكردنی ئابووریه‌كه‌یان و كه‌مكردنه‌وه‌ی پشت به‌ستن به‌داهاتی فرۆشتنی نه‌وتی خاوه، ئه‌مه‌یش له‌به‌ر ناسه‌قامگیریی نرخه‌كه‌ی، له‌كاتێكدا زۆرجار به‌رزبونه‌وه‌ی نرخه‌كه‌ی قه‌ره‌بوی ناله‌باریه‌كانی كاتی دابه‌زینی نرخی بۆده‌كردنه‌وه و ده‌یانتوانی به‌رده‌وامی به‌سوڕی ئابووریی ڕه‌یعی بده‌ن، تا ئه‌و ده‌م مه‌ترسیه‌كه هه‌میشه له‌دابه‌زینی نرخ و زۆربونی دانیشتوان و به‌رزبونه‌وه‌ی ئاستی خه‌رجیه‌كانی به‌كاربردنی ئه‌وڵاتانه بوو، به‌ڵام كاتێك قسه دێته سه‌ر كۆتایی سه‌رده‌می نه‌وت و كه‌مبونه‌وه‌ی ته‌واوه‌تی خواست له‌سه‌ری بۆ هه‌تاهه‌تایه، ئیدی مه‌ترسیی گه‌وره‌تر لێره‌وه ده‌ست پێده‌كات. چونكه ئه‌گه‌ر هه‌ڵبه‌زو دابه‌زی نرخ ناسه‌قامگیریی دروستكردبێ ئه‌وه كۆتایی سه‌رده‌می نه‌وت كاره‌ساتی چاوه‌ڕواننه‌كراو ده‌خولقێنێت بۆ ئه‌و ده‌وڵه‌تانه‌ی كه سوڕی ژیانی ئابووریان له‌ناو بازنه‌ی داخراوی ڕه‌یعیدا ده‌گوزه‌رێنن. لێره‌وه خه‌می ده‌ربازكردنی ئابووریی ئه‌و ده‌وڵه‌تانه له‌پێش كۆتای سه‌رده‌می نه‌وته‌وه زیاتر تاو ده‌سێنیت.\nگیرۆده‌بوون له‌ناو بازنه‌ی داخراوی ڕه‌یعی\nده‌یان ساڵه ئابووریناسان له نووسین و توێژینه‌وه‌كانیاندا مه‌ترسیه‌كانی تاك سه‌رچاوه‌یی ئابووری و پشت به‌ستنی زۆر به‌داهاتی نه‌وت و پێشنیاری چاره‌سه‌ر ده‌خه‌نه ڕوو، به‌ڵام زۆربه‌ی ده‌وڵه‌تانی نه‌وتی نه‌ك هه‌ر نه‌یانتوانی له‌بازنه‌ی داخراوی ڕه‌یعی ده‌ربچن به‌ڵكو به‌ته‌واوی له‌ناو ئه‌و بازنه‌یه‌دا درێژه‌یان به‌سوڕی ناسه‌قامگیر و پڕ قه‌یرانی ئابووریدا. له‌وانه‌یه وڵاتی ئه‌نده‌نوسیا و هه‌وڵه‌كانی ئه‌م چه‌ند ساڵه‌ی ئیمارات و سعودیه‌ی لێ ده‌رچێت به‌ره‌و پێشچونێكی ئه‌وتۆ له‌و باره‌یه‌وه نه‌بینرێت، ئه‌نده‌نوسیاش خۆی هه‌ر ڕێژه‌ی پشت به‌ستنی به‌نه‌وت له‌چاو وڵاتانی تردا كه‌مبو له‌پاڵ ئه‌وه‌یشدا له‌سایه‌ی هه‌لومه‌رجی جیۆسیاسی سه‌رده‌می جه‌نگی سارد و، به‌هێزی و توندوتۆڵیی سیسته‌مه حكومڕانیه‌كه‌ی و، سود وه‌رگرتن له به‌خشین و قه‌رزه‌كانی ڕۆژئاوا بو كه توانیی ده‌رفه‌ت بقۆزێته‌وه كۆمه‌ڵێك سیاسه‌تی ئابووری به‌تایبه‌ت له‌بواری پیشه‌سازی و كشتوكاڵی و دارایی تۆكمه‌ی په‌یڕه‌وبكات، له‌ئه‌نجامدا توانیی ڕێژه‌ی هه‌نارده‌ی نه‌وت له 67% ی كۆی هه‌نارده‌كانیه‌وه له‌ساڵی 1970 كه‌مبكاته‌وه بۆ 47% له‌ساڵی 1990 و 8% له‌ساڵی 2015. ئیمارات و سعودیه‌یش هه‌م خه‌سڵه‌تی سیسته‌مه حكومڕانیه‌كه، هه‌م هه‌لومه‌رجی جیۆپۆله‌تیكیان، هه‌میش سه‌قامگیریی سیاسی و ئه‌منی و به‌رده‌وامیی فرۆشتنی نه‌وت به‌بڕی زۆر بۆ ماوه‌ی ده‌یان ساڵ له‌سه‌ریه‌ك ئه‌و ده‌رفه‌ته‌ی بۆ دروستكردون كه ئه‌و هه‌نگاوه بنێن، هه‌رچه‌نده هێشتا له‌بازنه‌ی ده‌وڵه‌تی ڕه‌یعی ده‌رنه‌چوون، به‌پێی ئاماره‌كان تاكو ئێستایش ڕێژه‌ی هه‌نارده‌ی نه‌وتی خاو له كۆی هه‌نارده‌كان و ڕێژه‌ی داهاتى فرۆشتنی نه‌وتی خاویش له بودجه‌كه‌یان زۆر به‌رزه.\nمه‌به‌ست له‌بازنه‌ی داخراوی ڕه‌یعی چییه و چۆن بوه‌ته تۆق بۆ ئابووریی؟ ده‌وڵه‌تانی فرۆشیاری نه‌وت له ده‌وڵه‌ته تازه پێگه‌یشتوه‌كان؟ بۆچی هیچ ده‌وڵه‌تێكی پێشكه‌وتووی به‌رهه‌مهێن و هه‌نارده‌كاری نه‌وت به‌ته‌واوی گیرۆده‌ی نه‌بووه یان نه‌كه‌وتووه‌ته ناو بازنه‌ی داخراوی ڕه‌یعیه‌وه؟ بۆچی سه‌ره‌ڕای هه‌وڵه‌زۆره‌كان زۆربه‌ی ده‌وڵه‌تانی ڕه‌یعی نه‌یانتوانیوه ئه‌و بازنه‌یه تێك بشكێنن و ئابووریه‌كی فره‌چه‌شن و پێشكه‌وتو بنیات بنێن؟\nمه‌به‌ستمان له‌بازنه‌ی داخراوی ڕه‌یعی ئه‌و سوڕه ئابووریه داخراوه‌یه كه چالاكیه ئابووری و داراییه‌كانی ده‌وڵه‌تانی ڕه‌یعیی تێدا ده‌سوڕێته‌وه، كه خۆی له‌فرۆشتنی نه‌وتی خاو و خه‌رجكردنی داهاته‌كه‌ی له موچه‌و به‌خشین و به‌كاربردن و هاورده‌كردنی كاڵاو خزمه‌تگوزاریدا ده‌بینێته‌وه (له‌په‌ره‌گرافه‌كانی خواره‌وه‌دا زیاتر ڕون ده‌بیته‌وه). ئه‌وه له ئه‌ده‌بیاتی ئابووریدا به نه‌خۆشی هۆڵه‌ندی و نه‌فره‌تی سه‌رچاوه‌نیش گوزارشتی لێ ده‌كرێت و، چه‌ندین تێزو تێۆریی وه‌ك (تیۆری نه‌خۆشیی هۆڵه‌ندی، تیۆری سوڕی دارایی گشتی، تیۆری نه‌خۆشی سیاسی هۆڵه‌ندی و تیۆری داموده‌زگایی و..هتد) ڕاڤه‌ی پرسه‌كه‌یان كردوه. ئه‌وه‌ی لێره‌دا ده‌خرێته‌ڕوی پوخته‌ی به‌شی زۆری ئه‌و تێزو تێۆریانه‌یه له‌به‌ر ڕۆشنیای دۆخی مێژوویی و واقیعی ئێستای واقیعی هه‌رێمی كوردستان.\nجیاوازیی وڵاتانی تازه گه‌شه‌سه‌ندو و وڵاتانی پێشكه‌وتو له‌به‌رده‌م ته‌ڵه‌ی ڕه‌یعیدا\nلێكۆڵینه‌وه مێژوییه‌كانی بواری ئابووری ئه‌وه ده‌سه‌لمێنن كه ئه‌و ده‌وڵه‌تانه‌ی به‌ر له به‌رهه‌مهێنان و فرۆشتنی نه‌وت خاوه‌نی ئابووریه‌كی به‌هێزو فره چه‌شن نه‌بون و خاوه‌نی داموده‌زگای ئابووری و سیاسی و كۆمه‌ڵایه‌تی به‌هێزو دامه‌زراو نه‌بون، هه‌ر له‌سه‌ره‌تای ده‌رهێنان و فرشتنى نه‌وته‌وه كه‌وتونه‌ته ناو ته‌ڵه‌ی ڕه‌یعه‌وه. ئه‌وان له‌و ده‌مه‌دا كه‌رته ئابووریه‌كانیان دواكه‌وتوبون و توانای وه‌خۆگرتنی هێزی كارو دروستكردنی داهاتیان لاوازبوه و بێكاری و هه‌ژاری له‌ئاستێكی به‌رزدا بوه، له پاش به‌ده‌ستهێنانی داهاتی فرۆشتنی نه‌و‌ته‌وه، ده‌وڵه‌ته‌كانیان له‌به‌رده‌م یه‌كێك له‌م دوڕێگه‌یه‌دابون: ڕێگه‌ی یه‌كه‌م به‌هێزكردنی داموده‌زگا ئابووری و سیاسی و یاساییه‌كان و وه‌به‌رهێنانی به‌شی زۆری داهاتی نه‌وت له ژێرخان و په‌ره‌پێدانی كه‌رته‌كانی به‌رهه‌مهێناندا، ڕێگه‌ی دوه‌میش خه‌رج كردنی زۆربه‌ی داهاته‌كانی نه‌وت له‌بواری به‌كاربردن و به‌گه‌ڕخستنی هێزی كار له دام و ده‌زگاكانی ده‌وڵه‌ت. ڕێگه‌ی یه‌كه‌م هه‌میشه كات و تێچو و به‌رهه‌ڵستكاری زۆره‌و به‌رهه‌می خێراو ڕاسته‌وخۆی بۆ ده‌سه‌ڵات و گروپه خاوه‌ن به‌رژه‌وه‌ندیه‌كان و ته‌واوی كۆمه‌ڵگه‌یش كه‌مه‌و ده‌سكه‌وته‌كانی له دورمه‌دادا دێنه به‌رهه‌م به‌ڵام ده‌بنه سه‌رچاوه‌ی فره‌چه‌شنبون و پیشكه‌وتنی ئابووری. به‌ڵام ڕێگه‌ی دوه‌م كه‌ته‌واوی ده‌وڵه‌تانی تازه‌گه‌شه‌سه‌ندوی خاوه‌ن نه‌وت په‌یڕه‌ویان كردوه بریتیه له خه‌رجكردنی داهاتی فرۆشتنی نه‌وت له بواره‌كانی به‌كاربردن و باربو و به‌خشین و دامه‌زراندن و به‌گه‌ڕخستنی هێزی كار له‌داموده‌زگاكانی ده‌وڵه‌تدا، ئه‌وه‌یش له‌لایه‌كه‌وه به‌مه‌به‌ستی چاره‌سه‌ری كورتمه‌وداو ناكامڵی بێكاری و هه‌ژاری و له‌لایه‌كی تریشه‌وه بۆ گه‌وره‌كردن و به‌هێزكردنی دامو ده‌زگاكانی ده‌وڵه‌ت و كاركردن بۆ مانه‌وه له ده‌سه‌ڵات، ئه‌وڕێكارانه‌یش هه‌میشه له‌سه‌ر حسابی فه‌رامۆش كردنی زیاتری كه‌رت و چالاكیه ئابووریه‌كانی تر بون، ئه‌مه سه‌ره‌تای كه‌و‌تنه ناو ته‌ڵه‌ی ڕه‌یعیه.\nبه‌رزبونه‌وه‌ی به‌های نرخی ئاڵووێری دراوی نیشتیمانیش به‌هۆی هه‌نارده‌ی نه‌وته‌وه له‌پاڵ ئه‌و سیاسه‌ته داراییه چه‌وته‌دا دیسان بوه‌ته هۆی ئه‌وه‌ی سێكته‌ری به‌رهه‌مهێنانی ناوخۆیی به‌ته‌واوی توانای كێبه‌ركێی بازرگانیی ده‌ره‌كی له‌ده‌ست بدات، سه‌ره‌نجام ئه‌و وڵاتانه ببنه خاوه‌نی كۆمه‌ڵێك سێكته‌ری ئابووریی ئیفلیج كه نه‌توانای وه‌خۆگرتنی هێزی كاریان هه‌یه و نه‌توانای دروستكردنی داهات بۆ تاكه‌كان، نه‌توانای هه‌نارده‌كردنیان هه‌یه و نه‌توانای كێبه‌ركێی كاڵای هاورده‌یان هه‌یه، نه ده‌یشبنه سه‌رچاوه‌ی باج و داهات بۆ بودجه‌ی گشتی، له‌به‌رامبه‌ر ئه‌وه‌یشدا ژماره‌ی دانیشتوان ڕو له‌زیادبونه‌و خواستی تاك و كۆمه‌ڵگه ڕوی له‌هه‌ڵكشانه، له‌دۆخێكی وادا تاكه‌كان بۆ كار و داهات و ژیان ناچارده‌بن پشت به‌حكومه‌ت ببه‌ستن و بازاڕیش بۆ كاڵاو خزمه‌تگوزاری پشت به‌هاورده ببه‌ستێت و حكومه‌تیش بۆ به‌ده‌ستهێنانی داهات پشت به‌فرۆشتنی نه‌وت ببستێه‌ت و، دیسان داهاته‌كه له موچه‌و بواری به‌كاربردندا خه‌رجی بكاته‌وه، كه‌به‌شی زۆریشی بۆ كرڕینی كاڵاو خزمه‌تگوزاریی هاورده ده‌چێته ده‌ره‌وه، ئه‌مه‌یش سوڕی ئابووریه له‌ناو بازنه‌ی داخراوی ڕه‌یعیدا.\nبه‌ڵام ده‌وڵه‌تانی پێشكه‌وتوی پیشه‌سازی وه‌ك ئه‌مریكاو نه‌رویج و كه‌نه‌داو..هتد، له‌به‌ر ئه‌وه‌ی كاتێك ده‌ستیان به به‌رهه‌مهێنانی نه‌وت كرد خاوه‌نی داموده‌زگای ئابووری و كۆمه‌ڵایه‌تی و سیاسیی پێشكه‌وتو بون، بۆیه له‌توانایاندا هه‌بو ڕوبه‌ڕوی ئاراسته ڕه‌یعیه‌كانی نه‌وت ببنه‌وه‌و سنورداری بكه‌ن و نه‌كه‌ونه ناو ته‌ڵه‌كه‌وه، یان له‌توانایان هه‌بو به‌ئاسانی لێی ده‌رباز بن وه‌ك ئه‌وه‌ی له‌شه‌سته‌كانی سه‌ده‌ی ڕابوردو له‌هۆڵه‌ندا ڕویدا.\nهه‌رێمی كوردستان چۆنه كه‌وته ناو بازنه‌ی داخراوی ڕه‌یعیه‌وه؟\nته‌ڵه‌ی ڕه‌یعی له‌عیراق به‌ڕێككه‌وتنی نیو به‌نیوی قازانج له‌گه‌ڵ كۆمپانیاكانی نه‌وت له‌سه‌ره‌تاكانی په‌نجاكانی سه‌ده‌ی ڕابوردو ده‌ستی پێكرد كه بوه هۆی زۆربونی داهاتی نه‌وتیی حكومه‌تی عیراق، له‌كاتێكدا وڵاته‌كه خاوه‌نی داموده‌زگای ئابووری و سیاسی و یاسایی به‌هێز نه‌بو وه‌ك وڵاتانی پێشكه‌وتو، له‌پاش كۆتایی هاتنی ئه‌زمونی ئه‌نجومه‌نی ئاوه‌دانكردنه‌وه‌ی عیراق و پاشتر خۆماڵیكردنی نه‌وت و ڕوداوه‌كانی تر پله‌به‌پله ته‌ڵه‌كه به‌هێز بو، سێكته‌ره ئابووریه نانه‌وتیه‌كانی توانای به‌رهه‌مهێنانی كاڵاو خزمه‌تگوزاریی پێویستیان نه‌بو، توانای وه‌خۆگرتنی هێزی كار و دروستكردنی داهاتیان لاوازبو، له‌توانایاندا نه‌بوو ببنه ده‌فری باج و سه‌رچاوه‌یه‌كی به‌هێز بۆ داهاتی گشتی، بۆ هه‌موشتێك پشت به‌داهاتی نه‌وت ده‌به‌سترا، له‌ساڵی 2012 ڕێژه‌ی به‌شداریی داهاتی فرۆشتنی نه‌وتی خاو گه‌یشته نزیكه‌ی 92%ی داهاته‌كانی بودجه و 99.5%ی هه‌نارده‌ی عیراق بۆ ده‌ره‌وه، هێزه سیاسیه ده‌سه‌ڵاتداره‌كان و حكومه‌ت به به‌رده‌وامی بۆ گه‌و‌ره‌تركردنی داموده‌زگاكانیان و بۆ مه‌رامی سیاسی و ڕازیكردن سودیان لێ وه‌رده‌گرت و وه‌ڵامی خستنه‌ڕوی هێزی كاری هه‌ڵكشاویشیان پێ ده‌دایه‌وه، به‌جۆرێك له‌ماوه‌ی 2007-2012 نزیكه‌ی 76%ی زیاده‌ی خستنه‌ڕوی هێزی كار له ناو دامه‌زراوه‌كانی حكومه‌تدا به‌گه‌ڕخران، به‌مجۆره ته‌ڵه‌ی ڕه‌یعی به‌ته‌واوی به‌هێز بوو بوه بازنه‌یه‌كی داخراو كه ده‌ربازبون لێی ئاسان نه‌بیت.\nهه‌رێمی كوردستانیش وه‌ك به‌شێك له‌عێراق نه‌ك هه‌ر له‌سه‌ره‌تاوه كه‌وته ناو ئه‌و ته‌ڵه‌یه‌وه، بگره به‌هۆی سیاسه‌تی حكومه‌ته‌كانی عێراقه‌وه له دۆخێكی ته‌واو ناله‌بارتردا بوو،  كاتێكیش حكومه‌تی هه‌رێم له‌پاش 1991 جڵه‌وی گرته ده‌ست تاكو ڕوخانی كاتی ڕژێمی به‌عس و كۆتایی هاتنی گه‌مارۆكان له‌ساڵی 2003 نه‌ك هه‌ر ده‌رفه‌تی چاكسازی و په‌ره‌پێدانی ئابووری و فره‌چه‌شنه‌كردنی سه‌رچاوه‌كانی داهات له‌ئارادا نه‌بو به‌ڵكو كه‌میی داهات و كورتهینانی بودجه و كورتهێنانی بازرگانی ده‌ره‌كی و بێكاری و هه‌ڵاوسانی نرخ و هه‌ژاری بۆخۆیان بوبونه ڕاستی به‌ره‌نجام و ئه‌مری واقیع .\nله‌پاش 2003 ئه‌و كاته‌ی كه هه‌رێم سودمه‌ند بو له بودجه‌ی عێراق، ده‌مێك بو ئابووریی هه‌رێمه‌كه له ناو بازنه‌ی داخراوی ڕه‌یعیدا بو، كێشه كه‌ڵه‌كه‌بوه‌كانی ده‌یان ساڵی بۆ مابوه‌وه، سێكته‌ره ئابووریه‌كان و كه‌رتی تایبه‌ت و بازاڕ له‌به‌رامبه‌ر زیادبونی ژماره‌ی دانیشتوان و خستنه‌ڕوی هێزی كار و خواستی ڕوله‌هه‌ڵكشاو بۆ كاڵاو خزمه‌تگوزاری لاوازو ده‌سته‌وسان بون، تاكه‌كان بۆ به‌ده‌ستهێنانی سه‌رچاوه‌ی داهات و ده‌رفه‌تی كار پشتیان به‌حكومه‌ت و هێزه سیاسیه‌كان ده‌به‌ست، كۆمه‌ڵگه‌یش بۆ ته‌واوی خزمه‌تگوزاریه گشتیه‌كان به‌هه‌مان شێوه هه‌ر پشتی به‌حكومه‌ت ده‌به‌ست، ئیدی له‌و كاته‌وه تا ئێستا بۆ وه‌ڵامدانه‌وه‌ی ئه‌و دۆخه زۆرینه‌ی داهاته‌كانی حكومه‌ت بۆ موچه و دامه‌زراندن و به‌گه‌ڕخستنی هێزی كار و دابینكردنی خزمه‌تگوزرای و خه‌رجیه‌كانی به‌كاربردن ئاراسته ده‌كرێن، ئه‌وه‌یش هۆكاره بۆ زیادبونی خواستی گشتی بۆ كاڵاو خزمه‌تگوزاری كه به‌هۆی لاوازیی سێكته‌ره‌كانی به‌رهه‌م هێنانه‌وه ده‌بێت ئه‌و خواسته له‌ڕێگه‌ی هاورده‌كردنه‌وه پڕبكرێته‌وه. ئه‌مه سوڕی به‌رده‌وامی ئابووریی ناو بازنه‌ی داخراوی ڕه‌یعیه له هه‌رێم.\nلێره‌دا هۆكاری سیاسیش ڕۆڵی خۆی هه‌بوو له‌قوڵكردنه‌وه‌ی گرفته‌كان و به‌هێزتر بونی بازنه ڕه‌یعیه‌كه، ئه‌گه‌ر به‌شێكی ئه‌و سیاسه‌ته داراییه‌ی ئه‌و چه‌ند ساڵه له‌هه‌رێمدا په‌یڕه‌وكرا به‌ناچاری بۆ وه‌ڵامدانه‌وه‌ی خواست و گرفته‌كانی دۆخی ئابووری دانیشتوان و هێزی كار بوبێت ئه‌وا به‌شێكیشی وابه‌سته‌ی ملاملانێ پارته سیاسیه‌كان بو، كه سه‌ره‌ڕای سیخناخكردنی داموده‌زگاكانی حكومه‌ت به‌فه‌رمانبه‌ر به‌بێ ڕه‌چاوكردنی ئاستی پێویستیی داموده‌زگاكان و ئاستی توانسیت و به‌رهه‌مداریی كه‌سه‌كان، له‌شكرێك له‌موچه‌خۆری بێكار و بێبه‌رهه‌میش كران به‌بار به‌سه‌ر بودجه‌ی گشتیه‌وه، به‌شێك له پرۆژه‌كان و كایه جیاوازه‌كانی ئابووریش به‌ویست و قازانجی هێزه‌كان ئاراسته‌ده‌كران و به‌رێوه ده‌بران.\nهه‌رێمی كوردستان چۆن ده‌توانێت له‌بازنه‌ی داخراوی ڕه‌یعی ده‌ربازبێت؟\nرێگه‌ی ده‌ربازبون بریتیه له‌وه‌ی كه به‌شی زۆری سامان و وزه و داهاته‌كان (گشتی و تایبه‌ت) بۆ وه‌به‌رهێنان له‌سێكته‌ره ئابووریه‌كان و بنیاتنانی ژێرخان ته‌رخان بكرێت. ئه‌مه‌یش ڕێگه‌ی چاكسازی و فره‌چه‌شنكردنی ئابوورییه، پێویستی به‌گرتنه‌به‌ری كۆمه‌ڵێك سیاسه‌تی دارایی و نه‌ختی و بازرگانیه بۆ كه‌مكردنه‌وه‌ی خه‌رجیه‌كان و زیادكردنی داهاته‌كان، پاڵپشتی به‌هه‌مهێنه‌رانی ناوخۆ، ڕێكخستنه‌وه‌و سنورداركردنی به‌كاربردن و زیادكردنی وه‌به‌رهێنان و..هتده.\nئه‌م ڕێگه‌یه بۆ ئابووریه‌كی وه‌ك هه‌رێم كه ڕێژه‌ی پشت به‌ستن به داهاتی نه‌وت و به‌بودجه‌ی گشتی له‌به‌رزترین ئاستدایه كارێكی ئاسان نیه، چونكه به‌پێی ئه‌م رێگه‌یه ده‌بێ به‌گه‌ڕخستنی هێزی كار له‌كه‌رتی حكومی و موچه و خه‌رجیه‌كان و پاڵپشتیه‌كانی حكومه‌ت بۆ كاڵاو خزمه‌تگوزاریه جۆراوجۆره‌كان زۆر كه‌متر بكرێنه‌وه، به‌شی زۆری خه‌رجیه‌كان بۆ بواری ژێرخان و بوژاندنه‌وه‌ی سێكته‌ره ئابووریه نانه‌وتیه‌كان ته‌رخان بكرێن، بۆ ماوه‌ی چه‌ند ساڵێك پاڵپشتی زۆری وه‌به‌رهێنه‌ران و به‌رهه‌مهێنه‌ران بكرێت له‌رێگه‌ی پارێزگاری گومرگی و پاڵپشتكردنی سوته‌مه‌نی و به‌خشینی باج و كه‌ره‌سته‌ی خاو و ده‌ستی كاری هه‌رزان و پاڵپشتی دارایی و ئاسانكاریی قه‌رزی بانكی و..هتده‌وه، بۆ ئه‌وه‌ی بتوانن له‌سه‌ر پێی خۆیان ڕاوه‌ستن و كێبه‌به‌ركێی كاڵاو خزمه‌تگوزاریی هاورده بكه‌ن. واته بۆ ماوه‌ی چه‌ند ساڵێك ده‌رفه‌تی كار له‌كه‌رتی حكومی زۆر سنوردار ده‌بێت، له‌كاتێكدا كه‌رتی تایبه‌تیش هێشتا توانای وه‌خۆگرتنی هێزی كاری لاوازه، ئاستی كرێ و ئیمتیازاته‌كانی تر له‌بازاڕو كه‌رتی تایبه‌ت نزمه كه ئه‌وه پێویسته بۆ گه‌شه‌كردنی كه‌رتی تایبه‌ت، به‌هۆی سیاسه‌تی پارێزگاری گومرگی و سنورداركردنی هاورده له‌لایه‌ك و لاوازی توانای كه‌رته‌كانی به‌رهه‌مهێنانی ناوخۆیی بۆ پڕكردنه‌وه‌ی خواست له‌لایه‌كی تره‌وه نرخی كاڵاو خزمه‌تگوزاریه‌كان به‌رز ده‌بێت، حكومه‌ت بۆ دابین كردنی داهات زۆربه‌ی بارگرانیه‌كان ده‌خاته سه‌ر چینی ناوه‌ڕاست و كه‌م ده‌رامه‌ت، باربو و پاڵپشتی دارایی و خزمه‌تگوزاریه گشتیه بێبه‌رامبه‌ره‌كانیش كه‌مده‌كرێنه‌وه، واته له‌چه‌ند ساڵی سه‌ره‌تای پرۆسه‌كه‌دا داهاتی نه‌ختی و داهاتی ڕاسته‌قینه‌ی تاكه‌كان و ئاستی گوزه‌رانیان داده‌به‌زێت و ڕێژه‌ی بێكاری و هه‌ژاری به‌رز ده‌بێته‌وه.\nئێمه پێمان وایه كاریگه‌ریه ڕاسته‌وخۆكانی ئه‌و ڕێكارانه‌ی سه‌ره‌وه له‌سه‌ر تاكه‌كان كۆمه‌ڵگه به‌گشتی ئه‌گه‌ر له‌دۆخێكی سیاسیی و ئابووریی له‌م جۆره‌ی هه‌رێم و له‌هه‌ر وڵاتێكی تری هاوشێوه‌دا ئه‌گه‌ری زۆره ببنه سه‌رچاوه‌ی پشێوی سیاسی و كۆمه‌ڵایه‌تی. به‌ڵام نكوڵی له‌وه ناكرێت كۆنترۆڵی ته‌واوتیی داهاته‌كان و خه‌رجیه‌كان كارێكی زۆر پیویست هه‌نگاوێكی زۆرگرنگه كه حكومه‌ت به‌رنامه‌ی بۆداناوه‌و ڕایده‌گه‌یه‌نێت كه خه‌ریكی جێبه‌جێكردنیه‌تی له‌م باره‌یه‌وه زۆر گرنگه كه هه‌نگاوه‌كان خێراتر بكرین. له‌به‌رامبه‌ر ئه‌وه‌دا ڕێكارێكی تر هه‌یه كه ده‌بێت زیاتر جه‌ختی له‌سه‌ر بكرێت وه‌ك ئه‌وه‌ی له‌خواره‌وه ده‌یخه‌ینه ڕوو .\nرێگه چاره‌ی كاریگه‌ر و ده‌رچه‌ی ڕزگاربون بۆ هه‌رێم له پاڵ ڕێكخستنه‌وه‌و كۆنترۆڵكردنی ته‌واوی داهات و خه‌رجیه گشتیه‌كاندا، بریتیه له گه‌ڵاڵه‌كردن و جێبه‌جێكردنی سیاسه‌تێكی گونجاوی وه‌به‌رهێنان. سێكته‌ره‌كانی پیشه‌سازی و كشتوكاڵ و گه‌شتیاری و بانكداری و هاتوچۆ و..هتد له‌هه‌رێم بواری وه‌به‌رهێنان و پێشكه‌وتن تێیاندا زۆره، فره‌چه‌شنكردنی ئابووریی هه‌رێم پێویستی به‌سه‌رمایه‌گوزاریی ده‌یان ملیار دۆلار هه‌یه.\nحكومه‌تێكی هه‌رێم بۆ ئه‌وه ده‌بی تاڕاده‌یه‌كی زۆر پشت به وه‌به‌رهێنان و سه‌رمایه‌گوزاریی تایبه‌ت ببه‌ستێت، به‌ڵام ئه‌گه‌ر سیاسه‌تێكی وه‌به‌رهێنانی ژیرانه په‌یڕه‌و نه‌كرێت و بنه‌ما دامه‌زراوه‌ییه‌كان له‌ئاست ئه‌و ئه‌ركه‌دا نه‌ین، ئه‌وا وه‌به‌رهێنه‌ران به‌ڕاده‌ی پێویست ده‌سپێشكه‌ری ناكه‌ن و پرۆسه‌كه چانسی سه‌ركه‌وتنی نابیت. له‌هه‌رێم سیسته‌می بانكی و قه‌رز لاواز و بێ توانایه، بازاڕی كاغه‌زه داراییه‌كان و پرۆژه‌ی پشكداریی له‌ئاستی نه‌بوندایه، ئاستی پاشه‌كه‌وت و توانای سه‌رمایه‌گوزاری به‌هێز نیه، له‌توانای كه‌رتی تایبه‌تی ناوخۆییدا نیه‌دا له‌ماوه‌یه‌كی كه‌مدا ده‌یان ملیار دۆلار له‌سێكته‌ره جیاوازه‌كاندا به‌گه‌ڕبخات، ئه‌مه‌یش سه‌ره‌ڕای نه‌بونی دڵنیایی وهه‌لومه‌رج و هانده‌ری پێویست بۆ وه‌به‌رهێنان، ئه‌گه‌ر چانسی هاتنه پێشه‌وه‌ی سه‌رمایه‌گوزاری بیانی به‌قه‌باره‌ی گه‌وره له ئارادا نه‌بێت، ئه‌وا ئه‌گه‌ری سه‌ركه‌وتنی پرۆسه‌كه زۆر كه‌مه.\nچۆن كاربكرێت بۆ به‌گه‌ڕخستنی سه‌رمایه‌ی تایبه‌تی ناوخۆ و ڕاكێشانی سه‌رمایه‌ی بیانی؟\nئه‌زمونی گه‌شه‌پیدانی وڵاتان و توێژینه‌وه‌كانی گه‌وره ئابووریناسانی وه‌ك دۆگلاس نۆرس و ئه‌جه‌مۆگلۆ و مایكل سپێنس و دانی ڕۆدریك و..هتد ئه‌وه‌یان ساغ كردوه‌ته‌وه بۆ چاره‌سه‌ر كێشه ئابووریه‌كانی ئه‌و وڵاتانه، كوالێتیی داموده‌زگاكان فاكته‌ری یه‌كلاكه‌ره‌وه‌یه، تێزی سه‌ره‌كی له‌م باره‌یه‌وه ئه‌وه‌یه كه داموده‌زگا پێشكه‌وتوه‌كان ئه‌وانه‌ن كه ئاستی نادڵنیایی و مه‌ترسیه‌كان و تێچوی مامه‌ڵه‌كان (Transaction cost) كه‌م ده‌كه‌نه‌وه‌و ڕێوشوێنی گه‌یشتن به‌بازارو كار ئاسان ده‌كه‌ن و مافی خاوه‌نداریه‌تی و كێبه‌ركێ بۆ هه‌موان ده‌سته‌به‌رده‌كه‌ن، ئه‌وه‌یش له‌مه‌رجه پێویسته‌كانی به‌گه‌ڕخستنی سه‌رمایه‌ی كه‌رتی تایبه‌تی ناوخۆیی و ڕاكێشانی سه‌رمایه‌گوزاریی بیانیه.\nبه‌پێی تێزه‌كانی دۆگلاس نۆرس دوجۆر له‌سیسته‌می سیاسی ده‌توانن ئه‌و جۆره داموده‌زگایانه پیك بهێنن، ئه‌وانیش سیسته‌می كۆتكراوی پێگه‌یشتوو(النظام المقيد الناضج) و سیسته‌می كراوه‌ن، كه خه‌سڵه‌تی سه‌ره‌كییان ئه‌وه‌یه ده‌وڵه‌ت تاكه قۆرغكاری هێزو مافی به‌كاهێنانی توندوتیژیی ڕه‌وایه، یاسا سه‌روه‌ره و رێكاره‌كان توندو تۆڵن، سیاسه‌ته ئابووریه‌كان له‌سه‌رانسه‌ری وڵاتدا به‌ڕاده‌ی پیویست جێبه‌جی ده‌كرێن و مافی خاوه‌نداریتی و ڕێساكانی كێبه‌ركی بۆ ده‌سته‌به‌ركراون و تێچوی مامه‌ڵه‌كان و گه‌یشتن به‌بازاڕ و كار نزمه‌و..هتد, هه‌رچه‌نده له‌زۆر ڕوه‌وه له‌نێوان ئه‌و دۆجۆره سیسته‌مه‌دا جیاوازیی زۆر هه‌یه به‌ڵام له بابه‌تی تایبه‌ت به وه‌به‌رهێنان و ڕێساكانی بازاڕی ئازاد و جێبه‌جێكردنی سیاسه‌ته ئابووریه‌كاندا جیاوازیه‌كی ئه‌وتۆیان نیه‌و بگره ته‌نها سیسته‌می كۆتكراوی پێشگه‌یشتو بۆ ئێسته‌ی هه‌رێم ئه‌گه‌ر كاری پێویستی بۆ بكریت.\nگرفتی هه‌رێمی كوردستان ئه‌وه‌یه كه چه‌ندین ساڵه حكومه‌ت تاكه خاوه‌نی هێزی چه‌كدار نیه، به‌ڵكو له‌ده‌ره‌وه‌ی حكومه‌ت هێزی تر هه‌ن كه كایه‌ی ئابووری و سه‌رچاوه‌كانی داهات به‌قازانجی خۆیان به‌كار ده‌هێنن، بونه‌ته سه‌رچاوه‌ی نادڵنیایی، به‌رزكردنه‌وه‌ی تێچوی مامه‌ڵه و كاره‌كان، سه‌روه‌رنه‌بونی یاساو ده‌سته‌به‌رنه‌بونی مافه‌كانی خاوه‌نداریه‌تی و شێواوی ڕێساكانی كێبه‌ركێی ئابووری، ڕێگری له‌به‌رده‌م سه‌رمایه‌گوزاریی تایبه‌تی ناوخۆیی و بیانی به‌قه‌باره‌ی پێویست و ..هتد. ئه‌م جۆره سیسته‌مه دۆگلاس نۆرس به‌سیسته‌می كۆتكراوی فشۆڵ ناوزه‌دی ده‌كا، پێی وایه كه له‌و جۆره سیسته‌مانه‌دا هێزه‌كان له‌پێناوی ڕونه‌دانی توندوتیژیی ناچارده‌بن له‌سه‌ر ئه‌و جۆره به‌ڕێوه‌بردنه‌ی ئابووری ڕێككه‌ون و دۆخه‌كه به‌وجۆره ڕاگرن.\nدارۆن ئه‌جه‌مۆگلۆیش پێی وایه كه هه‌مئاهه‌نگیی ناچاریی نێوان هێزه یاساییه‌كان و هێزه دیفاكتۆكان جۆرێك له‌داموده‌زگای ده‌رپه‌ڕێنه‌ر دروست ده‌كه‌ن كه هه‌مان خه‌سڵه‌ته‌كانی سیسته‌می كۆتكراوی فشۆڵیان تێدایه‌و، ده‌رفه‌تی وه‌به‌رهێنان و به‌شداری بۆ هه‌موان ده‌سته‌به‌ر ناكه‌ن و كایه‌كانی ئابووری به‌قازانجی چه‌ند ده‌سته‌و گروپیك ئاراسته‌ده‌كه‌ن، ئه‌وه‌یش كۆسپی گه‌وره‌یه له‌به‌رده‌م وه‌به‌رهێنان و چالاكیه ئابووریه‌كانی ترو سه‌ره‌نجامیش له‌به‌رده‌م فره‌چه‌شنه‌كردنی ئابووری و ده‌رچون له‌بازنه‌ی داخراوی ڕه‌یعی.\nهه‌رچه‌نده حكومه‌تی هه‌رێم چه‌ند هه‌نگاویكی بوێرانه‌ی ناوه ، به‌ڵام بۆ ئه‌وه‌ی بتوانێت كاری پێویست بكات بۆ ده‌رچون له‌بازنه‌ی داخراوی ڕه‌یعی و فره‌چه‌شنكردنی ئابووری، سه‌ره‌تا پێویسته كارێك بكرێت كه كه ته‌نها جكومه‌ت خاوه‌نی هێزی چه‌كدار بێت و هیچ لایه‌ك ده‌سه‌ڵاتی به‌سه‌ر كایه‌ی ئابووریدا نه‌بێت و نه‌توانێت داهات و كایه‌ی ئابووری به‌قازانجی خۆی هه‌ڵسوڕێنێت، حكومه‌تیش له‌ڕێگه‌ی یاسا و ڕه‌خساندنی هه‌لومه‌رجی پێویسته‌وه ده‌رفه‌ت بۆ وه‌به‌رهێنانی تایبه‌ت و بیانی بكاته‌وه بۆ ئه‌وه‌ی له‌پرۆسه‌ی ده‌ربازبون له‌بازنه‌ی داخراوی ڕه‌یعی و، فره‌چه‌شنكردنی ئابووریدا ڕۆڵی خۆیان بگێڕن.\nئه‌گه‌رچی له‌واقیعدا ئاسانیه بۆ پارته سیاسیه‌كان ده‌ستبه‌رداری هێزه چه‌كداره‌كانیان بن، به‌ڵام له‌به‌رئه‌وه‌ی كه سه‌رچاوه سه‌ره‌كیه‌كانی هێز له‌هه‌رێمی كوردستان له‌لای هه‌ردو پارتی سه‌ره‌كیی ده‌سه‌ڵاتدارن له‌حكومه‌تی هه‌رێم، هاوپه‌یمانان و زۆرێك له‌ده‌وڵه‌تانیش هانده‌رو پشتیوانی ئه‌و كاره‌ن بۆیه شیانی ئه‌وه‌ی هه‌یه كه له‌ماوه‌یه‌كی گونجاودا هه‌نگاوی گه‌وره‌ی بۆ بنرێت، ئه‌گه‌ر له‌سه‌ره‌تادا پارته‌كان ئاماده‌ی ده‌ستبه‌رداربونی هێزه چه‌كداره‌كانیان نه‌بن لانی كه‌م پیویسته له‌كه‌مترین كاتدا ڕێگری ته‌واو له هێزه دیفاكتۆكانی ده‌ره‌وه‌ی حكومه‌ت بكرێت له‌هه‌مو ده‌ستیوه‌ردان و هه‌ژمونداریه‌ك له‌سه‌ر كایه جۆراو جۆره‌كانی ئابووری، تاكو قۆناغ به‌قۆناغ ته‌واوی پرۆسه‌كه جێبه‌جێبركێت. بۆئه‌وه‌ی و حكومه‌ت ببێته تاكه خاوه‌نی هێزو ده‌سه‌ڵات و بڕیارده‌رو چه‌سپێنه‌ری یاسا و، له‌وێشه‌وه هه‌موهه‌لومه‌رجه‌كانی وه‌گه‌ڕخستنی سه‌رمایه‌ی ناوخۆیی و ڕاكیشانی سه‌رمایه‌ی بیانی بۆ وه‌به‌رهێنانی له‌بواره گرنگه‌كاندا به‌ڕاده‌ی پێویست بره‌خسێنێت.\n151 جار خوێندراوه‌ته‌وه |


راپۆرت/ دۆخی ئێران لە\_"رۆژی جیهانیی بێ دوخانیات\_"دا\n15:55 - 10 جۆزەردان 2714\nئاژانسی كوردپا: رۆژی ٣١ی مەی (١٠ی جۆزەردان)ی هەموو ساڵێك لەلایەن رێكخراوی تەندروستی جیهانییەوە وەكوو رۆژی جیهانیی بێ دوخانیات ناودێڕ كراوە و لەو رۆژەدا رێكخراو و دامەزراوە ناحكوومییەكان بانگەشە بۆ نەهێشتنی دوخانیات و بەكارنەهێنانی دەكەن.\n\_"قەدەغە كردنی رێكلام، پەرەپێدان و بەرگریی لە دوخانیات\_" ئەو دروشمەیە كە بە بەردەوامی لەلایەن رێكخراوی تەندروستییەوە بە دژی كۆمپانیاكانی دوخانیات بەكار هاتووە.\nدوخانیات (سیگار، تەنباكوو، تووتن) ساڵانە گیانی پێنج میلیۆن مرۆڤ لە دونیادا دەستێنێ و لەو ناو دوخانیاتدا زیاتر لە ٢٠٠ جۆر ماددەی ژەهراوی بوونیان هەیە و  بەیەكێك لە هۆكارە سەرەكییەكانی مەرگی هاووڵاتیان دێتە ئەژمار.\nبەپێی لێكۆڵینەوەكانی رێكخراوی تەندروستی جیهانی، لەهەر ٨ چركەدا یەك كەس لەدونیادا بەهۆی بەكارهێنانی دوخانیاتەوە گیانی لەدەست ئەدات.\nبەشێكی بەرچاویش لە كۆمپانیاكانی بەرهەم هێنانی سیگار، بە وەرێ خستنی پڕوپاگەندەی و ریکلام و لە قەڵەم دانی سیگار وەكوو سەمبولی شادی، خۆشی و چێژ، دەیانهەوێ كڕیارانی زیاتر لەدەوری خۆیان كۆ بكەنەوە، ئەوان دەیانهەوێ كار لەسەر لاوەكان بكەن و لەو رێگەیەوە بەكارهێنەری زیاتر بەدەست بێنن.\nرێكخراوی تەندروستی جیهانی بە داڕشتنی یاسایەك ئەو پڕوپاگەندانەی قەدەغە كردووە و خوازیاری ئەوە بووە چیدیكە كۆمپانیاكان رێكلام بەسیگار و تەنباكووە نەكەن. ئەو یاسایە لە چەندین وڵاتی وەكوو ئاڵمان، ئەمریكا، رووسیا و بەشێك لە وڵاتانی ئەندام لە یەكیەتیی ئورووپادا چووە بواری جێبەجێ كردنەوە.\nلەوڵاتانی ئەمریكا و ئاڵمان و رووسیا فرۆشتنی سیگار بەكەسانی خوار تەمەن ٢١ ساڵ قەدەغەیە و سەرپێچی كردن لەو بڕیارەش سزای بەدواوەیە و تەنانەت جۆر، قەبارە و درێژی سیگارەكانیشیان دیاری كردووە، هەر چەندە ئەو بڕیارە لەگەڵ خۆڕاگریی خاوەن كۆمپانیاكانی بەرهەمهێنانی سیگار و تەنباكوو بەرەڕوو بۆوە بەڵام خۆراگرییەكانیان سەركەوتوو نەبوو.\nدۆخی ئێران لەو رۆژە جیهانییەدا\nوەزارەتی تەندروستی حكوومەتی ئێران بە بێ لەبەر چاو گرتنی رۆژی جیهانی دوخانیات، یەك هەفتەی (٥ هەتا ١١)ی جۆزەردانی وەكوو \_"حەفتەی میللیی بێ دوخانیات\_" دیاری كردووە و لەو ماوەیەدا وەزارەتی بێهداشت بە لاسایی كردنەوە لە رێكخراوە جیهانییەكان پڕوپاگەندە بۆ نەهێشتنی دوخانیات دەكات.\nبەپێی ئاماری خودی ناوەندە تەندروستییەكان، هەتا ئێستا ئەو بانگەشانە نەیانتوانیوە رێژەی بەكارهێنەرانی سیگار و تەنباكوو لەئێران كەم بكەنەوە بەچەشنێك كە بەرپرسی ئیدارەی بارهێنان و بردنەسەرەەوەی تەندروستی بە هەواڵدەریی ئیسنای راگەیاندبوو،\_" ساڵانە ١١ هەزار كەس بەهۆی بەكارهێنانی دوخانیاتەوە گیانیان لەدەست دەدەن، بەواتایەكی تر و بەوتەی كارناسێكی ئەو بوارە، لەئێران ٢٠%ی مەرگەكان بەهۆی سیگار و تەنباكووەن.\nوتەبێژی كۆمیسیۆنی تەندروستی لەمەجلیس ئاشكرای كردووە، سیاسەتەكانی حكوومەتی ئێران لەمەڕ گرتنەبەری رێوشوێنی یاسایی بەمەبەستی كەم كردنەوەی دوخانیات كاریگەری نەبووە و وڵامی نەداوەتەوە.\nلەئێران بەپێچەوانەی وڵاتانی دیكە كۆمپانیاكانی \_"دوخانیات\_" لە پاوانی خودی حكوومەت دان و بەپێی \_"یاسای گشتیی كۆنترۆڵی بەكارهێنانی دوخانیات\_" كۆمپانیا بیانییەكان چالاكیان لەئێران قەدەغەیە و تەنانەت كەرتی تایبەتیش لەبازنەی ئەو یاسایە دایە.\nرێكخراوی \_"كۆمەڵی خەبات بەدژی بەكارهێنانی دوخانیات لەئێران\_" بە بەردەوامی لەو باوەڕەدابووە، بەپێی ئەوەی كە حكوومەتی ئێران لەرێگەی بەرمهێنانی سیگارەوە قازانجێكی زۆری هەیە، هیچكات بڕیار بەدژی ئەو قازانجەی دەرناكات.\nحكوومەتی ئێران ساڵانە لەفرۆشی دوخانیات یەك هەزار و ٧٥٠ ملیارد تمەن داهاتی هەیە.\nزیادبوونی رێژەی بەکارهێنانی دوخانیات و هاتنە خواری تەمەنی بەکارهێنەر\nلەحاڵی حازردا ئاستی بەكارهێنانی مادە دووكەڵییەكان (سیگار، قلیان) لەنێو لاوەكاندا گەیشتۆتە ١٣ هەتا ١٥ ساڵ و ئەو رێژەیە لە ساڵی ١٣٩٢ بە بەراورد لەگەڵ ١٣٨٦، ٣٧% چوونە سەری بەخۆیەوە بینیوە.\nئەو رێژەیە لەساڵی ١٣٨٢دا، ١٢% بووە، و كارناسان بە بەردەوامی رایانگەیاندووە بەكارهێنانی دوخانیات دەتوانێ رێگە خۆشكەر بێت بۆ تووشبوون بە مادە سڕكەرەكان. بەپێی ئامارە فەرمییەكانی ناوەندی خەبات بەدژی مادە سڕكەرەكان، لەئێران زیاتر لە یەك میلیۆن و ٥٠٠ هەزار تووشبوو بە ماددەی هۆشبەر هەیە.\nلەكۆی گشتیی ئەو ٣٧%ـە كە تەمەنیان لەنێوان ١٣ بۆ ١٥ ساڵە، ٩%یان كچانی ١٣ هەتا ١٥ ساڵ تەمەن پێكی دێنن، لەئێران نزیك بە ٢٦%ی كچان و ژنان دوخانیات ( سیگار، قلیان) دەكێشن.\nساڵانە نزیك بە ٦٥ هەتا ٧٠ میلیارد \_"نخ\_" سیگار لەئێران بەكار دەهێندرێ و ٢٥% لەو رێژەیە لەرێگای قاچاغەوە دەهێندرێتە ئێران.\nناوەندە ئەمنیەتی ـ ئینتزامیەكانی حكوومەتی ئێران دەڵێین، بەشێكی بەرچاو لەو سیگارە، لە سنوورەكانی كوردستانەوە دێنە ناو ئێران، بەڵام بەوتەی بازرگانان: داهاتی ئەو سیگارە قاچاغە ناچێتە گیرفانی خەڵكی كوردستان و \_"كارتل\_"ـە ئابوورییەكان داهاتەكەی دەبن.\nنەخۆشی دڵ لەئەنجامی دووكەڵی دوخانیات\nبەوتەی پزیشكان، بەكارهێنەرانی دوخانیات ئەوەندەی كە زەرەر لە خۆیان دەدەن، بەهەمان رادەش دووكەڵی سیگار یان قلیانەكەیان بۆ دەورووبەریان مەترسیی هەیە.\nبەباوەڕی پسپۆڕانی بواری پزیشكی، نەخۆشی \_"ئیسكمیكی دڵ\_" یەكێك لەو نەخۆشە باوانەیە كە لەرێگای هەڵمژینی دووكەڵی سیگار و قلیان كە ٢٠٠ جۆر مادەی ژەهراوی تێدایە، ساڵانە دەبێتە هۆی گیان لەدەست دانی خەڵكێكی زۆر لەئێران.\nلەوڵاتی ئێران ٢٠%ی مردنی هاووڵاتییان بە هۆی نەخۆشی دڵەوە روو دەدەن و بەشێكی بەرچاویش لەو رێژەیە بەهۆی بەكارهێنان و هەڵمژینی دووكەڵی سیگار و قلیانەوە گیان لەدەست دەدەن.\nشێوازی ژیانی هاووڵاتیان، جۆری خۆراك، كەم جووڵەیی لە هۆكارەكانی دیكەی تووشبوون بە نەخۆشی دڵ لەئێران دێنە ئەژمار.\nوڵاتانی ئەندام لەرێکخراوی تەندروستی جیهانی لە ساڵی ١٩٨٧دا، رۆژی \_"٣١مەی\_"یان وەکوو رۆژی \_"جیهانیی بێ دوخانیات\_" ناودێڕ كردووە.


دۆخ و دەرفەتی یەکسان بۆ منداڵان! – سەنتەری مناڵان\nیەکێک لە دزێوترین و ئازاربەخشترین دیاردەکانی دنیای ئەمرۆ، هەلومەرجی ژیان و گوزەرانی منداڵانە. ئەوەی کە بەشێیکی زۆر لە منداڵان لە تەمەنی ساواییەوە تا سەرەتای هەرزەکاری نەک هەر لە هەموو خۆشی و نازونیعمەتی ژیان بێبەرین، بەڵکو زۆرێکیان دەبێ خەمی بژێوی مەمرەومەژێی خۆیان و خێزانەکانیشیان بخۆن. لە دەستفرۆشی و بۆیاخچێتی و جۆرەها کاری سەرجادەوە بگرە تا ئەوەی لە زۆربواردا شیلەی گیانی منداڵان دەکرێن بە خۆراکی قازانجپەرستی سەرمایە. ئەمە پەڵەیەکی ناشرین و شەرمئاوەری دنیای ئێستایە.\nتا ئێستا بەشێک لە منداڵان لە دەرفەتی خوێندن و فێربون بێبەشن. لەجیاتی ئەوە لە هەلومەرجێکی تراژیدیکدا بەدوای پاروەناندا وێل و سەرگەردانن. تەواوی مەشغەلەیان بووە بەوەی چۆن بتوانن کڕیار بۆ کەرەستە بێبەهاکانیان پەیدابکەن. چۆن بتوانن هەست و سۆزی گەورەکان بجوڵێنن بۆ ئەوەی پاکەتێک بنێشت یان دەسرێکی کاغەزییان لێ بکڕن. لە ڕاستیدا ئەمەیان جۆرێکە لە سواڵکردن و ئەوبەشە لە منداڵان گرفتاری دەبن کە هیچ دەستمایەیەکیان نیە تەنانەت بۆ کاری دەستفرۆشیش.\nئەو منداڵانەی کەمێک بەبەخترن و دەرفەتیان دەبێت بڕۆنە قوتابخانە، بەڵام قوتابخانە چەندە جێگای فێربونی خوێندن و نوسین و زانستە، بەهەمان ڕادەش لە سایەی سیستەمی خوێندنێک کە ڕەنگدانەوەی کۆمەڵگای چینایەتیە، جێگای مێشکداشۆرینی مێشکی پاک و بێگەردی منداڵانە. لە رۆژی یەکەمەوە فێردەکرێن کە منداڵان دووبەشن؛ کچ و کوڕ، نەوەی مرۆڤ دووجۆرە کە لەگەڵ یەک جیاوازیان هەیە، لە ماف و لە ئەرک و پلەوپایە و لە پۆل و لە یاری و لە پێکەوەگەڕان و..و …دەبێ لێکجیاوازبن. لەوتەمەنەوە سەرەتای ئەو هەڵاواردنە ناڕەوایە دەخرێتە مێشکیانەوە کە هەتا بەرەوگەورەبون هەڵدەچن، منداڵە کورەکان ببن بە پیاو و منداڵە کچەکانیش ببن بە ژن، ئیتر ئەم دوو ڕەگەزەی مرۆڤ دەبێ لە هەموو بوارێکدا هەڵبوێردرێن. لە سایەی سیستەمی خوێندنی کۆمەڵگای چینایەتیدا منداڵەکوڕەکان هەر لەسەرەتاوە فێری ئەوە دەکرێن کە خوشکەکەی خۆیان بە پلەدوو بزانن، بە کەم ئەقڵیان بزانن، فێری ئەوە دەبن کە ڕۆڵی پاسەوانی و سەرکوتی خوشکەکەیان بزانن، کە وەکو شەرەفی برا و باوک و بنەماڵە چاویان لێدەکرێت.\nلە سیستەمی پەروەردەی ئالودە بە دین و ناسیۆنالیزم و پیاوسالاری، منداڵان فێری ئەوە دەکرێن کە مرۆڤەکان یان بەندەی خودا و پێڕەوی لە یەکێک لە ئاینەکانن یان کافر و پیس و نەفرەت لێکراوی خودان و شایانی ئەوە نین کە بە چاوی مرۆڤ تەماشا بکرێن، تەنانەت شایانی ئەوەنین کە بژین. منداڵان بەپێی ئاینی دایک و باوکیان هەر لە تەمەنی ساواییەوە ڕاپێچی ژێرباری داب و نەرێتی ئەو ئاینە دەکرێن. بۆ نمونە منداڵی کچی موسلمان لە ٥-٦ ساڵیەوە فێردەکرێت کە تەواوی جەستە و قژ و تەنانەت ڕوخساری خۆی لە خەڵک بشارێتەوە و جەستەی خۆی وەکو عیبرەت چاولێبکات کە دەبێ داپۆشراوبێت. فێری ئەوە دەکرێت کە هاوڕێ منداڵەکانی خۆی کە ئەوانیشبە گوێرەی ئاینی دایک و باوکیان سەربە دینێکی تر هەژمار دەکرێن، بە بێگانە لە خۆیان بزانن، تەنانەت وەکو نەیار تەماشایان بکەن. فێری ئەوە دەکرێن کە مرۆڤەکان لەسەر بنەمای زمانی قسەکردن پۆلێن بکرێن و بۆ هەرکامیان ناسنامەیەکی ساختەی میللی دابتاشرێت و بەم جۆرە دەکرێن بەبێگانەی یەکتری. هەندێک کوردن و هەندێک عەرەب و تورک، ئیتر ئەم جیاوازی نەتەوایەتیە ئەوەندە لێکیان دادەبڕێت کە زۆرکات گیانی دوژمنکاری لە نێوانیان دەچێنێت. منداڵان لە تەمەنی ساواییەوە فێری خاکپەرستی دەکرێن، فێری ئەوە دەکرێن کە خاکی نیشتمان پێرۆز و لە خودی مرۆڤەکان بەهادارترە.\nبۆیە یەکێک لە ئەرکە گرنگەکانی گەورەکان لە سایەی دۆخی ئێستادا، وە یەکێک لە مەیدانە گرنگەکانی هەر بزووتنەوەیەکی پێشکەوتوانە و ئازادیخوازانە و ئینساندۆستانە، خەباتە بۆ سەپاندنی ماف و بارودۆخێکی وەکو یەک بۆ هەموو منداڵان، بەدەر لەوەی دۆخی خێزانیان لە ڕووی ئابوریەوە یان لە ڕووی پێڕەوی لە ئاینەکان و نەتەوەکانەوە چیە و چۆنە. دەبێ ئەوە بەسەر هەموو دەسەڵات و سیستەمێکدا بسەپێنرێت کە منداڵ تەنها منداڵە و هیچی تر، واتە منداڵ نە کوڕە و نەکچ، منداڵ نە کوردە و نەعەرەب و نە تورک. منداڵ نە موسڵمانە و نە کریستیان، نە شیعەیە و نە سونە. هەمویان تەنها منداڵن. تا کاتێک گەورەدەبن و خۆیان بڕیار لەسەر ئەوە دەدەن کە ناسنامەیەکی دینی یان نەتەوەییان هەبێت یان نا.\nدەوڵەت بەرپرسیارە لەوەی کە چ لە ڕووی پەروەردە و چ لە ڕووی دارایی و بەهرەمەندبوون لە خۆشی و شادی ژیانەوە، گوزورانێکی باش و یەکسانی بۆ هەموو منداڵان مسۆگەر بکات، بەبێ لەبەرچاوگرتنی ئەوەی ئاستی دارایی ێیزانیان چۆنە یان دایک و باوکیان سەربەکام ئاین و نەتەوە و چینی کۆمەڵایەتین. دەوڵەت دەبێ ئەوە مسۆگەر بکات کە هەموو منداڵان بە پێی پێوانەیەکی باش و یەکسان هەلومەرجی گەشە و هەڵدانی ماددی و مەعنەویان دابین بکرێت. منداڵان هەرچۆن لە دەسەڵاتی خۆیاندا نیە کە لەکام دایک و باب و خانەوادەدا دێنە دنیاوە، هەرواش نابێ مەحکوم بن بە نەداری و هەلومەرج و دۆخی نالەباری خانەوادەکانیان. دەوڵەت لەسەریەتی بەپێی ستانداردێکی باش و پێشکەوتوانە ئاستێکی گوزەرانی بەرز و باش لە ژیان و لە هەلومەرجی مادی و مەعنەوەی یەکسان بۆ هەموو منداڵان و مێردمنداڵان دابین بکات.\nبەڵام خەبات لە پێناوی ناچارکردنی دەوڵەت بۆ دەستەبەرکردنی ئەم دۆخە باش و یەکسانە بۆ هەموو منداڵان، ئەرکی گەورەکانە. منداڵان خۆیان ناتوانن لەم پێناوەدا هیچ بکەن. گەورەکان؛ دەبێ ئەوانەی کە خەبات بۆ ئازادی و خۆشگوزەرانی و ریشەکێشکردنی چەوسانەوە بە ئەرک و کاری خۆیان دەزانن، مشوری منداڵان بخۆن. سەنتەری بەرگری لە مافەمانی منداڵان دامەزراوێکی مرۆڤە گەورە و ئازادیخواز و خەمخۆرەکانە و توانای خۆی لەم مەیدانە چڕکردوەتەوە.


ANF | زیندانییەکى پێشووی ئیراى ئیرلەندا: بە دڵنیاییەوە گەلی کورد سەردەکەوێت\nزیندانییەکى پێشووی ئیراى ئیرلەندا: بە دڵنیاییەوە گەلی کورد سەردەکەوێت\nزیندانییەکى پێشووی ئیرای ئیرلەندا و بەڕێوەبەرانی شین فێن پشتیوانیى خۆیان بۆ گەلی کورد و بەرخودانى چالاکییەکانى مانگرتن خستەڕوو.\nدووشه‌ممه, 11 Feb 2019, 12:49\nزیندانیى پێشووی ئیرای ئیرلەندای باکوور و بەڕێوەبەرانی شین فێن، کە بۆ ئازادیى ئیرلەنداى باکوور تێکۆشاون رایانگەیاند، بە دڵنیاییەوە گەلی کورد سەردەکەوێت.\nئەنتۆنی مکلنتێری (Anthony McIntyre) لەسەر دۆزی ئیرا (باڵی سەربازیى بزووتنەوەى ئازادیى گەلی ئیرلەنداى باکوور) ماوەى ١٨ ساڵ لەلایەن دەوڵەتى بەریتانیاوە زیندانیکرابوو، ئۆریەن ئۆبرۆین (Orîen O Broîn) ئەندامى شێن فێن (باڵی سیاسیى بزووتنەوەى ئازادیى گەلی ئیرلەنداى باکوور) و پەرلەمانتاری ئێستاى کۆماری ئیرلەندا و جێری کەڵی (Gerry Kelly) ئەندامی دانوستانی ئاشتیى ئیرلەنداى باکوور وتیان، لە نزیکەوە چاودێریى تێکۆشانی گەلی کورد دەکەن.\n'بۆچوونەکانى ئۆجالان بۆ ئێمە سەرنجڕاکێشن'\nئەنتۆنی مکلنتێری زیندانیى پێشووی دۆزی ئیرا، کە ماوەى ١٨ ساڵ لە زیندان لۆنگ کەش (زیندانى ماز، کە تایبەت بوو بۆ زیندانیکردنى ئەندامانى ئیرا و شین فێن) دیلکرابوو.\nمکلنتێری خۆبەخشێکى ئیرا بوو و دواى ئەوەى لە ساڵی ١٩٩٦ لە زیندان ئازاد کرا دەستیکرد بە کاری لێکۆڵینەوە. کتێبێکى بە ناوی (Good Friday: The Death of Irish Republicanism – هەینیى باش؛ مەرگى کۆماریخوازانى ئیرلەندا) نووسی. مکلنتێری کە ئێستاش چالاکوانە لە دوبلنی پایتەختى ئیرلەندا رایگەیاند، لە نزیکەوە چاودێریى تێکۆشانى گەلی کورد دەکات.\nمکلنتێری راشیگەیاند، چالاکیى لەیلا گیوڤەن و سەدان زیندانى و چالاکیى ستراسبۆرگ لە نزیکەوە چاودێرى دەکات. ئەوەشی وت، ئەویش بۆ هەمان ئامانج چەندین ساڵ لە زیندانەکانى بەریتانیادا لە تێکۆشاندا بووە.\nوتیشی، بە دڵنیاییەوە گەلی کورد سەردەکەوێت و لە دژی سیستمى داگیرکەر تێکۆشانى بەرێکخستنکراو و بە بڕیار و پێداگرانە گرینگە.\nباسی ئەوەشیکرد، بۆچوونەکانى ئۆجالان بۆ ئەوان سەرنجڕاکێشن و بەشداریى لە چەندین چالاکیى لەو بوارانەدا کردووە و بە بەردەوامى پشتگیریش لە گەلی کورد دەکات.\n"دەبێت مرۆڤ بە بڕیار و پێداگر و لەسەرخۆ بێت"\nجێری کەڵی لەسەر دۆزی ئیرا چەندین ساڵ لە زیندانى لۆنگ کەش (زیندانى ماز) دا دیلکرابوو. لە کاتە جیاجیاکاندا ٢٠٠ رۆژ لە چالاکیى مانگرتندا بوو و بووەتە پاڵەوانى فیلمی هەڵهاتن لە زیندانى ماز و یەکێک لەو کەسانە بوو، کە پرۆسەى ئاشتیى ئیرلەنداى باکووری بەڕێوەبردووە.\nکەڵی سیاسەتمەدارێکى ئیرلەنداى باکوور بوو، کە لەگەڵ جێری ئادامز 'پەیماننامەى ئاشتیى' لەگەڵ بەریتانیادا واژۆکرد. کەڵی دواى پرۆسەى ئاشتی بووە وەزیر و ئێستاش هەم پەرلەمانتارە و هەم بەڕێوەبەرێکى باڵاى شین فێنە.\nلە بارەگاى شین فێن لە شاری بلفاستی پایتەختى ئیرلەندى باکوور بۆ ئاژانسى هەواڵی فورات (ANF) دوا و رایگەیاند، دواى تێکۆشانێکى درێژخایەن و قورس ئەوان دەستکەوتى گرینگیان بەدەستهێناوە.\nراشیگەیاند، زۆرێک لە کەس و لایەنەکان بڕوایان نەدەکرد کە ئەوان سەربکەون. گەلی کوردیش وەک گەلی ئیرلەنداى باکوور بە تێکۆشان سەردەکەوێت، بەڵام ئەوەى کە ئێستا پێویستە ئەنجام بدرێت، بە بڕیاربوون و پێداگربوون و لەسەرخۆبوونە.\nکەڵی باسی ئەوەشیکرد، هەندێک دەرەنجام هەیە، کە دەکرێت لە پرۆسەى ئاشتیى باکووری ئیرلەنداوە سوودیان لێوەربگیرێت. ئەو پرۆسەیە بە ئاسانى رووی نەدا، بەڵکو لە ئەنجامى تێکۆشانی درێژخایەن و بەرخودانى گەورەى گەلی ئیرلەنداوە لەلایەن جیهانیانەوە قبوڵ کرا.\n'ئێمە لە کوردەوە زۆر شت فێر بووین'\nئۆریەن ئۆبرۆین ئەندامى شین فێن و پەرلەمانتاری کۆماری ئیرلەندا رایگەیاند، پێویستە وەڵامى داواکانى بەرخودێرانى مانگرتوو بدرێتەوە.\nراشیگەیاند، چەند ساڵ لەوە پێش چووە بۆ ئامەد و هەندێک چاوپێکەوتنى ئەنجامداوە و وتیشی، لەو کاتەدا لە کوردەوە فێری زۆر شت بووە.\nئەوەشی وت، گەلی کورد زۆر بە رێکخستنکراوە و ئەوەش بۆ سەرکەوتن زۆر گرنگە و شین فێنیش بە بەردەوامى پشتیوانى لە گەلی کورد دەکات.\nزیندانى لۆنگ کەش (زیندانى ماز)\nزیندانى ماز، یەکێک لە کۆنترین زیندانەکانى ئیرلەنداى باکوور. لە ساڵانى ١٩٧١ بۆ ٢٠٠٠ خۆبەخشانى ئیرای تیادا دیلکرابوو.\nزیندانەکە دەکەوێتە ١٤ کیلۆمەتریى باشووری رۆژئاواى شاری بلفاستەوە.\nزیندانى ماز لە تێکۆشانى ئازادیى گەلی ئیرلەنداى باکووردا خاوەن رۆڵ و پێگەیەکى گرنگە.\nچالاکیى مانگرتنى ساڵی ١٩٨١ لە زیندانى ماز روویدا، کە مانگرتنەکە دەنگدانەوەى جیهانیى هەبوو.\nزیندانى ماز لە ساڵی ٢٠٠٠دا داخرا.\nلە شاری ئێسنی ئەڵمانیا یادی ١٥ی تەباخ کرایەوە


بروسیا دۆتمۆند سه‌ركه‌وتنی به‌سه‌ر لایپزیگ تۆماركرد\n10/1/2021 - 10:39\nیانه‌ی بروسیا دۆتمۆند سه‌ركه‌وتنی له هه‌فته‌ی پازده‌می خولی یانه‌كانی ئه‌ڵمانیا به‌ده‌ستهێناو له ده‌ره‌وه‌ی یاریگای خۆیدا، به سێ گۆڵ به‌رامبه‌ر به گۆڵێك له یانه‌ی لایپزیگی میوانداری برده‌وه.\nدوای ته‌واوبوونی گێمی یه‌كه‌م به یه‌كسان بوونی هه‌ردوو تیپ بێ گۆڵ، له گێمی دووه‌م و له خوله‌كی په‌نجاوپێنجدا، یاریزان جادۆن سانشۆ گۆڵێكی بۆ دۆرتمۆند تۆماركرد، دواتر ئێرلینگ هالاندی نۆروێژی گۆڵی دووه‌می میوانه‌كانی له خوله‌كی حه‌فتاویه‌ك به لێدانی سه‌ر به‌ده‌ستهێنا.\nله خوله‌كی هه‌شتاوچواریش، هه‌مان یاریزان ده‌فه‌تێكی قۆسته‌وه‌و گۆڵی دووه‌می خۆی و سێیه‌می تیپه‌كه‌ی تۆماركرد، له‌و لاشه‌وه هێرشبه‌ری نۆروێری ئه‌لێكسانده‌ر سۆرلۆت تاكه گۆڵی لایپزیگی له دواساته‌كانی یاری به‌ده‌ستهێنا.\nبه‌م بردنه‌وه‌ش كۆی خاڵه‌كانی دۆرتمۆند له پله‌ی چواره‌می ڕیزبه‌ندی یانه‌كان بۆ بیستوهه‌شت خاڵ به‌رزبووه‌وه‌و لایپزیگیش نه‌یتوانی ده‌رفه‌تی گه‌یشتن بۆ پێشه‌نگی ڕیزبه‌ند بقۆزێته‌وه‌و به سیی و یه‌ك خاڵ له پله‌ی دووه‌م مایه‌وه .\nمێهرداد میناڤه‌ند یاریزانی پێشووی تۆپی پێی ئێران به كۆرۆنا گیانی له‌ده‌ستدا\nفەنەربەخچەی توركی مەسعود ئۆزێلی ئەڵمانی و یاریزانە نوێیەكەی پێشكەشی میدیاكان كرد\nیوڤێنتوس گەیشتە قۆناغی پێش كۆتایی جامی ئیتاڵیا\nبارسێلۆنا گەیشتە قۆناغی چارەگی كۆتایی جامی شای ئیسپانیا


وينه ى كريستيانو رونالدو - یانەی کوردکلیك\n> کورته نامه & SMS\nوينه ى كريستيانو رونالدو\n09-06-2011, 11:35 AM ژمارەى بەشداری : 1 Yisan gwl گروپی کورد کلیک به‌رواری تۆماربوون : Sep 2011 ژماره‌ی ئه‌ندام : 28094 شوێن: هه ولير گرنگیدان بە : خويندن کۆی بەشداریەکان : 2,782 ته‌مه‌ن : 19 کۆی گشتی هەڵسەنگاندن : 15 وينه ى كريستيانو رونالدو به حرى خه م شه بولى نيه شه وجودايى به يانى نيه خوشه ويستى توش كوتايي نيهدەتوانیت بە فەسیبوکەکەت کۆمێنت لەسەر ئەم بابەتە بنوسیت Yisan gwl بینینی زانیاری تاكه‌كه‌سی ناردنی په‌یامی تایبه‌ت بۆ Yisan gwl گه‌ڕان به‌دوای به‌شداریه‌كان كه نوسراوه له‌لایه‌ن Yisan gwl 09-06-2011, 11:37 AM ژمارەى بەشداری : 2 باوكى يارا سه‌رپه‌رشتیاری بڕگه‌ی نوکته و قسه‌ی خۆش به‌رواری تۆماربوون : Jul 2010 ژماره‌ی ئه‌ندام : 20073 شوێن: كوردستان گرنگیدان بە : کۆی بەشداریەکان : 11,310 ته‌مه‌ن : 29 کۆی گشتی هەڵسەنگاندن : 13 هيج ديار نيه\nجاوه كه م واژوو باوكى يارا بینینی زانیاری تاكه‌كه‌سی ناردنی په‌یامی تایبه‌ت بۆ باوكى يارا گه‌ڕان به‌دوای به‌شداریه‌كان كه نوسراوه له‌لایه‌ن باوكى يارا 09-06-2011, 08:22 PM ژمارەى بەشداری : 3 *DARIN-FULL-EMO* ئه‌ستێره‌ی کورد کلیک به‌رواری تۆماربوون : Jan 2011 ژماره‌ی ئه‌ندام : 22981 شوێن: ســــــلــــێــــمــــانــــی * گرنگیدان بە : خوێندن & نێت & وه‌رزش کۆی بەشداریەکان : 1,677 کۆی گشتی هەڵسەنگاندن : 10 سڵاو\nببوره ئه‌مه ئه‌گوازمه‌وه شوێنی خۆی تۆ شعرت داناوه , سه‌ردێڕه‌که‌ت چاک بکه تکایه .\nله‌گه‌ڵ ڕێزم *DARIN-FULL-EMO* بینینی زانیاری تاكه‌كه‌سی ناردنی په‌یامی تایبه‌ت بۆ *DARIN-FULL-EMO* گه‌ڕان به‌دوای به‌شداریه‌كان كه نوسراوه له‌لایه‌ن *DARIN-FULL-EMO* 09-06-2011, 10:53 PM ژمارەى بەشداری : 4 غةزةل سه‌رپه‌رشتیاری بڕگه‌ی هۆنراوه و په‌خشان به‌رواری تۆماربوون : Oct 2010 ژماره‌ی ئه‌ندام : 21267 کۆی بەشداریەکان : 27,409 ته‌مه‌ن : 4 کۆی گشتی هەڵسەنگاندن : 259 ده‌ست خۆش سه‌رکه‌وتو بیت\nتكايه سه رجاوه بنوسه واژووعەشق : درەختێكە چوار فەصڵە گوڵ ئەگرێ.\nhttps://www.youtube.com/watch?v=wo1HyO4NnC8 غةزةل بینینی زانیاری تاكه‌كه‌سی ناردنی په‌یامی تایبه‌ت بۆ غةزةل گه‌ڕان به‌دوای به‌شداریه‌كان كه نوسراوه له‌لایه‌ن غةزةل «\nئێستا كاتژمێر : 05:14 AM به‌كاتی كوردستان